System Shock Remaster Bakal Tiba Di Kickstarter!

Sebuah lagi game klasik yang perlukan layanan remaster – System Shock.
System Shock Remaster ini sedang dibangunkan oleh Night Dive Studios dan akan menggunakan Unity sebagai enjin grafik. Diumumkan melalui laman Facebook studio tersebut, Kickstarter bagi projek ini bermula 29 Jun kelak.
Menurut Night Dive Studios, mereka akan kekal setia dengan keluaran asal System Shock dan hanya akan menggilap sistem yang sudah ada pada game tersebut.
Pada masa yang sama, System Shock 3 juga sedang dibangunkan oleh Otherside Entertainment yang mengekal genre action-RPG dengan sedikit pengaruh survival horror.


Korang Kena Ada Disc Infinite Warfare Untuk Bermain Modern Warfare Remastered!

Kalau betullah berita ini, memang boleh bikin panas hati-hati kipas-susah-mati CoD!

Adakah ini betul? Berdasarkan petikan artikel di laman web outoflives.net, jika korang ingin bermain Call of Duty: Modern Warfare Remastered, korang perlu ada disc (atau digital download data) Call of Duty Infinite Warfare sebagai ‘requirement’ untuk bermain title tersebut.
Adakah Activision membuat ‘langkah berjaga-jaga’ untuk elak pemain membeli bundle Infinite Warfare simpan Modern Warfare Remastered dan lepas tu jual balik Infinite Warfare sahaja? Ataupun Activision membuat tindakan ‘anti consumer‘ sebab Modern Warfare Remastered tidak dijual berasingan? Adakah kerana feedback yang teramat negatif di Youtube?
Kami berharap ianya khabar angin sahaja. Apa pun kami akan meng-update info selepas ini jika kami mendapat apa-apa info tentang ini.


The Division: Versi Percubaan Percuma Diumumkan Untuk PC, Xbox One Dan PS4

Inilah masanya untuk anda bertukar menjadi Agent dan menyelamatkan bandar New York yang penuh dengan huru-hara.

Ubisoft telah mengumumkan versi percubaan percuma untuk Tom Clancy’s The Division. Versi ini membenarkan anda memainkan game ini selama 6 jam atau sehingga mencapai level 8.
Anda boleh memainkan game ini seperti game penuh, namun setelah mencapai had yang dinyatakan di atas, anda tidak dibenarkan untuk menyambungnya. Namun, segala progress yang telah anda perolehi akan dibawa ke game penuh, sekiranya anda memutuskan untuk membelinya selepas itu.

Di PC dan Xbox One, versi ini sudah dilancarkan dan untuk PS4, ia akan dilancarkan pada 9 Mac 2017.
Anda boleh dapatkan versi percubaan The Division ini di sini.


Uncharted 4: Sistem Stealth Dalam The Last of Us Bakal Digunakan!

Semalam, Naughty Dog berkongsi beberapa info mengenai grafik Uncharted 4. Hari ini, mereka menjelaskan lebih lanjut mengenai.

Dalam video di sebalik tabir terbaru yang dimuat naik melalui channel Playstation (video di atas), Naughty Dog menerangkan lebih lanjut bagaimana kuasa hardware PS4 yang mantap mempengaruhi pembikinan dan gameplay game ini.
Mereka menjelaskan apakah kuasa yang mampu diterapkan dalam game terbaru mereka ini melalui teknologi terkini yang mampu dilakukan oleh PS4. Antaranya, mereka mendedahkan bagaimana memandu kereta pacuan empat roda di persekitaran yang berlumpur bakal menampakkan kuasa sebenar PS4. Pemain bakal merasai kelainan apabila memandu di kawasan tersebut dan terpaksa menyesuaikan diri, seterusnya menukar playstyle.

Mereka juga mendedahkan bahawa sistem stealth yang terdapat dalam The Last of Us bakal digunakan dalam Uncharted 4. Bermakna, cara anda menyerang musuh kini boleh dilakukan dengan pelbagai cara. Licik!
Selain itu, mereka juga memperkenalkan beberapa sistem baru yang mungkin sedikit berbeza dari siri-siri Uncharted sebelum ini. Antaranya adalah seperti penggunaan tali untuk melompat dari satu tempat ke tempat yang lain, sistem memanjat yang di-fine–tune dengan agak lama, dan pemikiran AI yang dibina dengan lebih kompleks seperti membuat keputusan dengan lebih bijak ketika menyerang pemain.
Di sebalik perbezaan dan pembaharuan yang diperkenalkan, mereka berkata, ia masih mengekalkan “feel” Uncharted itu. Pengalaman dan persekitaran Uncharted sentiasa diterapkan bagi mengekalkan keaslian game ini.

Sebelum ini, Naughty Dog telah pun mengumumkan bahawa game ini telah disiapkan dan sudah bersedia untuk dicetak.
Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Naughty Dog Bakal Mematikan Nathan Drake Dalam Uncharted 4?


Pra-Pendaftaran Rainbow Six Mobile Kini Dibuka Untuk Android

Ubisoft telah membuka pra-pendaftaran untuk Rainbow Six Mobile untuk pemain Android di Google Play Store. Buat masa ini pemain iOS hanya boleh daftar untuk mendapatkan berita terkini.
AndroidiOS
Walaupun tiada “Siege” dalam judul rasminya, tetapi game ini sememangnya versi mobile untuk Rainbow Six Siege yang ada di PC dan konsol.


Mod GTA V Ini Akhirnya Berjaya Bawakan Virtual Reality (VR) Ke Dalam Game

Sejak Grand Theft Auto V dilancarkan ke PC, ramai yang berusaha untuk membawakan mod virtual reality (VR) ke dalam game open-world itu, namun selalunya menemui jalan buntu.
Terkini, seorang modder ini akhirnya telah berjaya melakukannya. Apa yang mengagumkan ialah pandangan VR ini berjaya digunakan untuk setiap aktiviti dalam GTA V — dari berjalan kaki, menembak, di dalam apa jua kenderaan yang dinaiki pemain, dan hinggalah semasa cutscene.
Mod ini boleh digunakan dengan headset VR Oculus Rift dan SteamVR.
Korang boleh dapatkan mod ini di pautan ini, dan boleh saksikan gameplay VR dalam GTA V ini dalam video di bawah:


Gamer/Raver Bergembiralah! HyperX Umumkan Keyboard & Mouse Gaming Terbaru!

Kingston HyperX terus melangkah maju dalam mengeluarkan alatan untuk komuniti PC gaming.

Jenama HyperX secara umumnya dikenali dengan RAM dan gaming headset yang berkualiti, kini mereka ingin meluaskan pasaran dengan mengeluarkan ALLOY RGB Gaming Keyboard dan Pulsefire Gaming Mouse untuk pasaran dunia.
Berikut adalah keluaran terkini daripada HyperX:

ALLOY RGB Gaming Keyboard – Gaming keyboard ini diperbuat daripada besi aloi untuk memastikan ketahanan yang berpanjangan. Didatangkan dengan LED yang mampu memberikan sebanyak 16 juta warna, ALLOY RGB Gaming Keyboard juga dibekalkan dengan kekunci media khas yang memudahkan pengguna untuk mengakses dan mengawal segala keperluan media dengan mudah.

Pulsefire Gaming Mouse – Direka untuk mereka yang serius dengan gaming, sensor bagi mouse ini didatangkan dengan 4 DPI preset (400/800/1600/3200) yang boleh dilihat melalui petunjuk LED. Penukaran preset ini boleh dilakukan secara serta-merta tanpa memerlukan sebarang software. HyperX berharap Pulsefire Gaming Mouse bakal menambat banyak hati dengan prestasi yang tinggi tetapi dengan harga yang berpatutan.
Ikuti review kami mengenai headset gaming HyperX Cloud Revolver.


God of War Kini Adalah Game Eksklusif PS4 Yang Mempunyai Markah Review Paling Tinggi

Kratos dan Atreus kini berada di puncak kejayaan.

Metacritic merupakan sebuah laman web yang mengumpulkan markah-markah review untuk video game daripada pengkritik-pengkritik profesional seluruh dunia.
Setelah review untuk God of War telahpun dikeluarkan pada minggu lalu, game terbaru oleh Sony Santa Monica ini telah berjaya menjadi game eksklusif PlayStation 4 paling tinggi markah reviewnya, menurut laman web Metacritic. Ini sekaligus meletakkan The Last of Us Remastered ke tangga kedua.
Jika dibandingkan pula dengan semua game yang pernah dilancarkan di PS4, hanya Grand Theft Auto V sahaja yang mampu mengatasi God of War.
Berikut adalah senarai 10 game terbaik, menurut Metacritic, yang pernah dikeluarkan ke platform PS4:

Grand Theft Auto V (97)
God of War (95)
The Last of Us Remastered (95)
Persona 5 (93)
Metal Gear Solid V: The Phantom Pain (93)
Uncharted 4: A Thief’s End (93)
Journey (92)
Bloodborne (92)
Undertale (92)
The Witcher 3: Wild Hunt (92)

Dalam review God of War: Boleh Beli or Boleh Blah!?, kami mengatakan yang game ini menampilkan hubungan bapa dan anak yang istimewa, pertempuran sinematik yang epik, gameplay memuaskan serta gabungan dua mitos yang unik.


Cross-Play Antara Platform Diumumkan Untuk Minecraft, Hubungkan PC, Konsol, Mobile!

Dalam sidang media Xbox yang sedang berlangsung sekarang, developer Minecraft telah mengumumkan bahawa game ini bakal disokong dengan cross-play antara platform, termasuk antara PC, konsol dan mobile.
Saksikan trailer 4K trailer ini yang dipaparkan dalam Xbox One X:
https://youtu.be/Nq_Q77bJ3H0
Logo Nintendo Switch telah kelihatan semasa sidang media ini dan dijangka feature cross-play ini akan dibawakan ke konsol itu.
Penambahan grafik yang signifikan akan ditampilkan, membawakan sokongan 4K dan lebih banyak opsyen grafik. Sokongan grafik ini akan dinamakan sebagai Super Duper Graphics Pack.
Artikel ini akan dikemaskini mengikut maklumat terkini yang kami ketahui.


Activision Blizzard Sahkan Warcraft Versi Mobile Akan Dilancarkan Tahun Ini

Activision Blizzard telah mengesahkan yang sebuah game baharu dari francais Warcarft bakal dikeluarkan versi mobile pada tahun ini.
Perkara ini didedahkan dalam laporan suku tahunan syarikat tersebut.
Dalam laporan itu, Blizzard menyatakan yang mereka merancang banyak kandungan baharu untuk francais Warcraft untuk tahun 2022, termasuklah pengalaman baharu dalam World of Warcraft dan Hearthstone, serta melancarkan sebuah game baharu Warcraft untuk pemain mobile.
Buat masa ini, mereka belum lagi berkongsikan info lanjut mengenainya. Namun, sekiranya mereka berhasrat untuk melancarkannya pada tahun ini, tentunya ia bakal dikongsi tidak lama lagi.
Pendedahan ini semestinya perkembangan baharu tentang berita game mobile Warcraft yang pernah mereka sahkan pada tahun lalu, di mana Activision Blizzard telah mengesahkan bahawa terdapat banyak game mobile percuma (free-to-play) yang menggunakan latar belakang universe Warcraft sedang dibangunkan. Namun, ketika itu, mereka tidak menyatakan bilakah game-game tersebut akan dilancarkan.
Dalam berita lain berkait Blizzard, studio itu telah mengumumkan sebuah game survival baharu dalam universe serba baharu.


TM Umum Plan Unifi Baru, 30Mbps Pada Harga Bawah RM100, Bakal Tiba Bulan Ini

Dalam kenyataan media yang dikeluarkan oleh Telekom Malaysia (TM) pada hari ini, mereka telah mengumumkan satu plan Unifi baru yang akan dilancarkan pada bulan ini, lapor Lowyat.net.

Plan terbaru ini akan menawarkan kelajuan 30Mbps pada harga yang kurang daripada RM100. Selain perbezaan harga, plan baru ini akan menawarkan perkhidmatan jalur lebar sahaja, dan tidak menyertakan sekali perkhidmatan telefon dan unifi TV.
Pelanggan boleh melakukan pra-tempahan untuk plan baru ini bermula 15 Julai ini melalui laman web rasmi unifi. Lebih banyak maklumat akan dikongsikan TM dalam sidang media yang akan diadakan pada 12 Julan ini.

Amacam para gamers seantero alam? Adakah ini salah satu daripada langkah pertama untuk korang menikmati online gaming dengan lebih aman dan sentosa? Komen pandangan pertama korang terhadap pengumuman ini di bawah.


Battlefield 1: Bersedia Untuk Lempar Grenade & Musnahkan Kereta Kebal!

Cara bermain baru yang bakal memberi nafas segar kepada siri Battlefield.

Acara EA Play hanya tinggal beberapa jam sahaja lagi. Di acara ini nanti DICE bakal memperlihatkan gameplay Battlefield 1 buat kali pertama – dengan sub-acara khas yang digelar Battlefield Squads.
Terkini, mereka telah mengeluarkan teaser trailer baru yang berdurasi 15 saat. Dalam video ini, apa yang dipaparkan adalah babak di mana sebuah kereta kebal telah diperangkap dengan beberapa dynamite. Bagi memusnahkan terus kereta kebal yang telah mengalami kerosakan itu, seorang askar di pihak lawan telah melempar “seikat” grenades (6 biji grenades)!
Melalui footage, kita mendapat gambaran bahawa sebuah kereta kebal boleh diletupkan dengan grenades! Sesuatu yang pasti akan mengubah corak permainan dalam siri Battlefield kelak!
Jom layan teaser trailer ini:

It's almost here. A new #Battlefield 1 trailer is coming on June 12. Subscribe now: https://t.co/qjuhX1pIZP pic.twitter.com/MhtjLIBurA
— Battlefield (@Battlefield) June 11, 2016
Beberapa hari lepas, DICE juga telah mengeluarkan teaser trailer, yang memperkenalkan kekuatan senjata melee untuk melawan LMG.
Jangan lupa untuk tonton livestream acara EA Play pada awal pagi nanti (13 Jun 2016, 4 pagi, waktu Malaysia)
Battlefield 1 akan dilancarkan untuk PlayStation 4, Xbox One dan PC pada 21 Oktober 2016.
JomBaca: Jom Tengok Concept Art Battlefield 1 Yang Mengagumkan Ini!


Siapa Kata Ahli Korporat Tak Boleh Jadi Atlit Esports? Ni Pertandingan Khas Untuk Korang!

Ajak bossku, bossmu, boss korang semua join pertandingan esports untuk ahli-ahli korporat ni sambil membina networking perniagaan dan kerjasama!

Predator dan Nvidia GeForce akan mengadakan pertandingan esports untuk korang-korang di peringkat korporat turun bertanding dalam DotA2, CS:GO, FIFA18 dan Mobile Legends!
Ni dah 2018, #MalaysiaBaru, kita beriadah dengan rakan sepejabat gaya baru lah!
Pertandingan bernama Predator x Nvidia After Five Gaming League (A5GL) yang akan diadakan pada bulan ini akan menawarkan wang hadiah terkumpul bernilai RM30,000! Paling best, TAKDE YURAN PENDAFTARAN!

Berikut adalah jadual waktu pertandingan dan game yang dipertandingkan:
7 Julai 2018 – Dota2 Group A LAN Qualifier
8 Julai 2018 – Dota2 Group B LAN Qualifier
14 Julai 2018 – Dota2 Combine Bracket , Fifa18
15 Julai 2018 – Dota2 Final, FIFA18 Final
28 Julai 2018 – CSGO LAN Qualifier , MLBB
29 Julai 2018 – CSGO Final , MLBB Final
Nak join? Ajak boss korang dan member-member opis korang daftarkan diri di https://form.jotform.me/81510533961453
Peraturan tournament dapat dilihat disini: http://bit.ly/2KqJTvt
Untuk maklumat lanjut berkenaan tournament Predator x Nvidia GeForce A5GL ni, korang boleh tembak direct ke Encik Clement di [email protected] / +6012.915.2220


Netflix Sahkan Penglibatan Dalam Pembangunan Game, Fokus Mobile Dulu, Tiada Kenaikan Harga Langganan

Setelah banyak laporan awal mengenainya muncul, Netflix akhirnya mengesahkan perancangan untuk berkembang ke dalam industri gaming.
Disahkan dalam laporan kewangan terbaharu, Netflix mengatakan projek yang masih dalam fasa awal ini akan terus dikembangkan usahanya berdasarkan apa yang pernah mereka lakukan sekitar televisyen interaktif (seperti Black Mirror Bandersnatch) dan game-game Stranger Things, lapor VGC.
Netflix turut menyatakan bahawa untuk permulaan, mereka akan memfokuskan kepada game-game untuk peranti mobile.
Apabila game-game ini dimasukkan ke dalam platform penstriman itu kelak, tiada kenaikan harga langganan akan dikenakan.
“Kami memandang gaming sebagai satu lagi kategori kandungan baharu untuk kami, seumpama perluasan ke dalam filem-filem asli, animasi dan TV tidak berskrip,’ ujar Netflix.
Selain pengesahan yang disebutkan di atas, tiada butiran lanjut yang dikongsikan. Bagaimana sebenarnya konsep yang akan ditawarkan atau jenis game yang sedang dibangunkan masih menjadi teka-teki.
Baru-baru ini, terdapat khabar angin yang mengatakan Netflix akan menjalin kerjasama bersama Sony PlayStation selepas seseorang menemui logo Ghost of Tsushima dan controller PS5, DualSense dalam fail aplikasi iOS.
Ada juga laporan sebelum ini yang mengatakan Netflix akan memperkenalkan satu jenis langganan yang mengumpulkan barisan game untuk diakses, sama seperti Apple Arcade dan Xbox Game Pass.


Mode Yang Ditunggu-Tunggu Dalam Fortnite, Playground, Akhirnya Dilancarkan Sepenuhnya

1v1 me now.

Mode untuk para pemain berlatih tanpa gangguan pemain luar atau untuk pemain menjadi kreatif dan membina binaan-binaan yang menarik sememangnya ditunggu-tunggu oleh kita.
Minggu lalu, Epic Games telah melancarkan mode ini, digelar Playground. Namun, ia ditarik semula selepas beberapa jam atas sebab masalah matchmaking. Kini, setelah memperbaikinya selama beberapa hari, mode ini akhirnya dilancarkan sepenuhnya, dan korang boleh nikmati sekarang.
Ada Apa Dengan Playground?

Playground merupakan mode terbaik untuk para pemain mengasah skil build battle. Squad up dengan rakan-rakan korang di lobi, kemudian masuk ke dalam mode ini, dan keseluruhan map battle royale itu adalah kepunyaan korang!
Materials yang korang farm itu akan menjadi 10 kali ganda nilainya dan kesemua chest akan spawn untuk memudahkan korang mencari senjata. Korang diberikan 1 jam untuk melakukan apa sahaja dalam mode. Nak lawan 1v1? Boleh, sebab ada friendly fire, dan jangan risau kalau korang mati sebab boleh respawn.
Nak bikin filem dan klip video? Nak buat piramid? Nak buat KLCC kemudian buat raver battle? Cakap ajelah!
Jadi, apa korang tunggu lagi? Buka Fortnite sekarang dan tunjukkan siapa Raja Fortnite yang sebenar dalam kalangan geng korang!


Netflix Umum The Witcher Musim Ketiga, Filem Anime Kedua, Siri Kanak-Kanak

Netflix nampaknya tidak akan memperlahankan kandungan dunia The Witcher untuk platform penstriman itu.
Dalam acara TUDUM yang berlangsung malam tadi, Netflix telah mengumumkan musim ketiga untuk siri utama The Witcher yang dibintangi Henry Cavill — walaupun musim keduanya masih belum mula ditayangkan.
Musim kedua The Witcher hanya akan mula distrim di Netflix pada 17 Disember ini.
Kemudian, Netflix turut mengumumkan filem anime kedua untuk The Witcher. Seperti yang telah kami jangkakan sebelum ini, filem anime seterusnya tentunya dalam perancangan Netflix.
Walau bagaimanapun, Netflix belum mendedahkan apakah jalan ceritanya, dan siapakah protagonis utamanya. Adakah ianya sambungan kepada filem anime Nightmare of the Wolf yang dibintangi Vesemir semasa muda? Sama-sama kita nantikan.
Selain itu, Netflix juga mengumumkan satu lagi siri baharu untuk The Witcher. Berbeza dengan siri-siri sebelum ini yang hanya boleh ditonton oleh golongan dewasa, siri yang masih belum ada judul ini akan memfokuskan kepada kandungan mesra kanak-kanak yang sesuai ditonton seisi keluarga.

Toss a coin to our growing Witcher universe! We can officially announce The Witcher Season 3, along with a second anime feature film, and a new Kids and Family series set in the world of The Witcher. pic.twitter.com/E032fDAXYx— The Witcher (@witchernetflix) September 25, 2021


3 Faktor Sumiya Adalah Pemain Invoker DotA 2 Terbaik Hari Ini!

Invoker ke Injoker? Ini Sumiya lah! Jom tengok 3 faktor kenapa Sumiya adalah Invoker terbaik dalam DotA 2 hari ini!

Sebut saja DotA 2, pasti semua orang mengenali hero Invoker adalah antara hero yang paling sukar untuk dikuasai kerana bilangan skill dan combo yang banyak untuk difahami sekaligus meletakkan hero ini sebagai hero kesukaan para pemain DotA 2.

Ramai pemain ingin menjadikan diri mereka sebagai pemain yang pandai mengendalikan hero Invoker ini tetapi malangnya tidak semua pemain mempunyai jari yang pantas serta refleks cekap untuk mengendalikan skill dan combo yang terdapat pada hero ini.
Paling menyedihkan para pemain yang kurang mahir dalam mengendalikan hero Invoker ini sering dipanggil dengan gelaran Injoker. Malah, penulis juga tidak terkecuali dengan panggilan ini pada mula saat baru belajar, tetapi bak kata pepatah “practice makes perfect” kan?
Tetapi Sumiya, pemain yang berasal dari China antara pengguna tegar Invoker yang tidak asing lagi di dalam komuniti DotA 2 dan juga youtubers. Penulis ingin berkongsi 3 faktor menarik yang mana Sumiya dikenali sebagai “the best invoker today“.

1. COMBO YANG VERSATILE

I outlive another, that ice wall tho.
Kalau nak diikutkan, combo dan skill Invoker sememangnya sukar dilaksanakan, tetapi bagi Sumiya yang mempunyai pengalaman dalam 6,191 perlawanan menggunakan Invoker sahaja, ye 6,191 perlawanan – ianya kelihatan begitu mudah.

Steal that aegis! Fools die… as you well know.
Amat senang baginya untuk melontarkan combo-combo yang versatile dan menarik untuk disaksikan. Dia sering menggunakan Tornado, Sunstrike, Meteor dan juga Deafening Blast untuk menghancurkan musuh.

Mark these words: they’re the last you’ll hear.
Sehinggakan Anti-Mage juga tidak terselamat dari combo beliau yang menambahkan Cold Snap untuk memastikan Anti-Mage tidak dapat melarikan diri dengan menggunakan signature skillnya iaitu Blink. Selain itu, beliau juga dilihat sering menggunakan Ice Wall di waktu yang tepat untuk menyekat pergerakan musuh dan terus mengaktifkan Alcarity bagi menumpaskan mereka!
2. ARIF TENTANG MECHANIC INVOKER
Sumiya juga sangat mahir dengan mechanic hero Invoker ini kerana beliau jarang sekali dilihat menggunakan semua skill secara rawak seperti kebanyakan pemain Invoker di dalam DotA 2. Beliau mengatur setiap langkah untuk memastikan semua skill yang bakal disajikan tepat, deadly dan juga menarik untuk dilihat.

Penambahan Quas, Wex dan Exort juga dilihat ditambah bersesuaian dengan permainan dimana beliau menggunakan Exort dan Quas untuk memastikan Cold Snap menghentikan langkah musuh dan Damage Over Time (dot) Meteor yang menghancurkan musuh dalam sekelip mata saja.
Penggunaan Quas, Wex dan Exort juga pandai digunakan oleh beliau untuk Farming Creeps dengan pantas di mana beliau menggunakan Exort untuk menambahkan kuasa serangan dan Quas bagi memastikan nyawa beliau sentiasa berada di dalam keadaan baik.
3. FARMING MACHINE
Beliau sering dilihat membeli item Hand of Midas untuk mempercepatkan lagi kadar farming dan juga selalu meggunakan posyen Clarity untuk tidak kehabisan mana. Selain itu, beliau juga selalu farming di dalam hutan menggunakan Alcarity dan Forge Spirits dengan ditemani Wards dari pasukan beliau dikhuatiri akan didatangi musuh.

Well played!
Sumiya bijak dalam mengatur skill Sunstrike untuk menambahkan duit di dalam poket simpanan beliau, di mana rakan sepasukan akan set up kill untuk beliau menggunakan Sunstrike tepat di kepala musuh! Forge Spirit juga sering digunakan untuk terus farming di lane sementara beliau balik ke base untuk mengisi nyawa dan mana.
Mungkin kenyataan ini agak keterlaluan namun bagi penulis, Sumiya layak dinobatkan sebagai The Best Invoker today atau Invoker God berbanding pemain Invoker lagenda yang lain iaitu Grimorum dari DotA 1.

Whatever that was, twas scarcely worth my notice.
Grimorum mempopularkan hero ini dengan video yang telah dimuat naik oleh Grimorum di Youtube video berjudul Dota Movie! Invoker’s Raging Fury dengan mempamerkan aksi combo beliau yang pantas dan hebat.

Vurtune yang berasal dari China pula sering menjadi bualan hangat para pengguna Invoker selepas video Vurtune`s Invoker vs BKB Heroes menjadi viral di Youtube di mana beliau menggunakan Deafening Blast, Meteor dan Double Sunstrike terhadap hero yang mempunyai BKB sehinggakan mereka tidak sempat mengaktifkan barang itu.

You were no match for my powers. But then who is?
Bagaimanapun, combo itu tidak lagi digunakan kerana dianggap tidak praktikal setelah patch baru menjadikan deafening blast tidak sehebat dulu.
Tidak lupa juga para pemain Invoker yang hebat masa kini Miracle, Ana, Dendi, Midone dan lain-lain yang mempamerkan skill masing-masing dan sering didebatkan di antara mereka siapakah pemain hero Invoker yang paling hebat.
Sumiya tidak bermain untuk pasukan profesional di peringkat antarabangsa, jauh sekali untuk memperlihatkan skill Invoker beliau di The International 7, tetapi kehebatan beliau dalam mengendalikan hero Invoker tidak dapat dinafikan. Lihat sahaja video di youtube, pemain sendiri akan dapat menilai kehebatan beliau, combo skill Invoker beliau adalah work of art, sangat menarik untuk dipelajari dan dilihat dalam menghancurkan musuh! Jadi, adakah korang rasa Sumiya adalah Invoker terbaik di dunia buat masa ini? Ada pemain Invoker lagi hebat? Kongsikan dalam komen di bawah!


Karakter Hang Tuah Dalam Mobile Legends Dilaporkan Dibatalkan Kerana Desakan Pemain Indonesia

Done claim?

Seperti yang pernah kami laporkan pada tahun lalu, Mobile Legends dijangka mengeluarkan karakter Hang Tuah sebagai salah satu karakter yang mewakili negara Malaysia.
Sejak info acah itu, pemain Mobile Legends, khususnya pemain Malaysia semakin tidak sabar menantikan pahlawan dari zaman Kesultanan Melayu Melaka itu masuk ke dalam game kegemaran mereka ini. Namun, semakin lama ia semakin sunyi – apa puncanya?
Menurut laporan ggwp.id (via Moshed Gaming), karakter Hang Tuah ini dibatalkan pelancarannya kerana menerima tekanan yang kuat dari para pemain negara seberang, Indonesia. komuniti Mobile Legends dari Indonesia telah mendesak melalui petisyen sehingga ia menjadi kontroversi menyebabkan Moonton terpaksa menangguhkan karakter Hang Tuah.
Apa yang menjadi fokus utama dalam bantahan mereka ini? Ia adalah kerana keris yang digunakan oleh Hang Tuah. Mereka menuntut bahawa keris merupakan sebuah senjata yang berasal dari Indonesia.
Penundaan (atau mungkin pembatalan) karakter Hang Tuah dikatakan diambil setelah mengambil kira aspek bisnes, menurut Youtuber Ask Vell. “Untuk pengetahuan anda, Mobile Legends mendapat hasil keuntungan paling banyak dari Indonesia. Jika rakyat Indonesia tidak mahukan sesuatu maka ia tidak akan jadi,” kata Ask Vell.
Dari satu sudut desas desus yang lain pula, ada yang mengatakan bahawa isu ini turut disebabkan sesuatu yang berkait dengan kerajaan Malaysia.

Kami telah menghubungi Moonton untuk memberikan komen mengenai perkara ini. Sebarang maklum balas daripada mereka akan kami laporkan di sini.


Phil Spencer “Sangat Yakin” Scorpio Boleh Memainkan Game Xbox One, Komen Tentang Keyboard/Mouse Di Konsol!

Phil Spencer kongsi gambaran yang lebih jelas mengenai Project Scorpio bersama peminat Xbox di media sosial!
Ketua bahagian Microsoft Xbox, Phil Spencer suka berinteraksi dengan peminat mengenai jenama mereka di media sosial. Baru-baru ini beliau sekali lagi menjawab soalan-soalan di Twitter dan memberikan sedikit gambaran mengenai situasi Xbox.
Pertama sekali, beliau “sangat yakin” akan bagaimana konsol yang akan datang yang diberi kod nama sebagai “Scorpio” akan boleh memainkan game-game Xbox One.

I'm very confident in the way Scorpio will run existing XB1 games.
— Phil Spencer (@XboxP3) February 7, 2017
Beliau juga tidak sabar untuk menunjukkan apa yang mereka siapkan untuk konsol baru tersebut.

I'm eager to show what we have as well. Should be a fun year.
— Phil Spencer (@XboxP3) February 7, 2017
Spencer menyebut bahawa beliau berasa “sangat baik” mengenai perancangan game tahun ini, dengan lebih banyak game singleplayer berbanding tahun lepas dan “kepelbagaian” melalui pelancaran IP baru.

I feel very good about this year. Should have more 1P games than last year, great diversity + launching new IP.  Good year.
— Phil Spencer (@XboxP3) February 7, 2017
Menariknya, Spencer menyatakan versi Phantom Dust yang akan datang ke Xbox One sebagai “Port+”, menjanjikan lebih banyak maklumat mengenai apa maknanya sebelum pelancaran game bermula.

Port+ is probably the best way to describe it. We'll talk more about what we added before it launches @shannonloftis
— Phil Spencer (@XboxP3) February 7, 2017
Beliau tidak berkata tidak untuk membangunkan backward compatibility game Xbox 360 bagi platform PC Windows 10. Namun menyatakan kesukaran melakukannya melihatkan kepelbagaian perkakasan di PC berbanding Xbox One.

Running BC reliably on all the different PC HW configs would be a lot more work than XB1, but never say never.
— Phil Spencer (@XboxP3) February 7, 2017
Bercakap mengenai Halo Wars 2, Spencer menyebut bahawa beliau percaya Atriox adalah salah satu antagonis terbaik di kalangan game singleplayer Microsoft.

My opinion, Atriox is up there with Raam as one of the best villains we've ever had in one of our 1P games.
— Phil Spencer (@XboxP3) February 7, 2017
Beliau kemudian beralih topik untuk memuji Sea of Thieves, menyebut bahawa beliau boleh merasakan betapa bagusnya studio tersebut meletakkan usaha mereka ke dalam permainan itu dan beliau mempunyai keyakinan terhadap Lead Designer, Gregg Mayles.
https://twitter.com/XboxP3/status/828827967887286272
https://twitter.com/XboxP3/status/828829124525297664
Spencer kemudian bercakap mengenai keyboard dan mouse, mengakui bahawa dalam beberapa kes ia adalah satu kelebihan berbanding pengguna controller, tetapi developer akan memutuskan apa yang terbaik dalam permainan mereka.

Clearly in some cases M&K is an advantage. I'm a fan of giving the tools to studios and they'll do what's best for their games.
— Phil Spencer (@XboxP3) February 7, 2017

Yes, devs will deicde.
— Phil Spencer (@XboxP3) February 7, 2017


E3 2016: PlayStation VR Bersama 50 Games Tersedia Menanti! Ini 5 Yang Paling Menarik!

Punyalah kecoh apabila Sony umumkan banyak video games yang dinantikan merupakan PlayStation VR (PSVR) compatible!
Sebanyak 50 video games akan tersedia hingga ke hujung tahun ini untuk dimain di PS VR setelah diumumkan tarikh penjualannya pada 13 Oktober, 2016 – dengan harga $399USD (~RM1632). Jom kita lihat game PS VR yang ditunjukkan oleh Sony di sidang E3 pagi tadi:
Resident Evil 7
Bermula dengan preview game Resident Evil 7 yang kembali ke genre seram pasti dapat memberi impak yang maksima dengan PS VR ini.

Farpoint
Diikuti dengan showcase PS VR pertama, Farpoint yang bergenre sains-fiksyen dan kekejaran tarantula gergasi yang intense.

Star Wars: Battlefront X-Wing VR Mission
Tidak dilupakan Star Wars: Battlefront X-Wing VR Mission yeah! Pew pew pew! Kini kita boleh rasa macam mana terbang dan menembak dari kapal fighter X-Wing!

Batman Arkham VR
Kemudian terdengar pula suara naratif Mark Hamill ketawa sebagai Joker, dengan itu Batman Arkham VR confirm akan mendapat treatment VR dan akan menjadi exclusive di PSVR.

Terakhir dan paling tidak disangka, Final Fantasy 15 akan mendapat treatment VR juga! Walaupun ia hanyalah dipanggil sebagai “VR experience” apabila bermain sebagai Prompto… in FPS mode! Still hebat kan? Berbaloi tunggu 10 tahun!

Dah rasa macam cukup seronok 5 game ini akan tiba di PS VR. Bayangkan ini hanyalah 10% daripada game PS VR yang akan keluar antara 13 Oktober hingga ke akhir tahun 2016.
JomBaca: Playstation VR: Lebih 50 Games Confirmed, Jom Tengok Semua Video Trailer!
Expectation penulis, Akirien pada bulan November nanti.


John Cena Sah Bakal Melakonkan Watak Duke Nukem!

Kalau ikut lawak John Cena – kita boleh tengok ke dia berlakon nanti? Ke macam mana?

Bintang WWE, John Cena akan memainkan watak Duke Nukem di dalam sebuah filem aksi akan datang!

Duke Nukem adalah watak utama di dalam francais game yang mempopularkan genre first person shooter. Watak ini cukup terkenal dengan gaya rambut crew cut sambil melakukan keganasan bersenjata dan ungkapan-ungkapan one-liner yang ikonik.

Penglibatan John Cena disahkan oleh Andrew Form, penerbit (The Purge, Teenage Mutant Ninja Turtles) di dalam sebuah temuramah bersama CinemaBlend. Khabar angin ini mula tersebar sejak Januari lepas, dan hanya disahkan menerusi temuramah ini.
Dalam temuramah yang sama, Andrew berkata, filem Duke Nukem itu nanti akan mempunyai feel yang sama seperti filem Deadpool yang menggabungkan lawak jenaka, aksi keganasan dan bahasa nan “indah” tanpa tapisan.

P.S.: Penulis berharap ianya takkan flop seperti game Duke Nukem yang terakhir.


The Dungeon of Naheulbeuk: The Amulet of Chaos Tiba Ke PS4 Hari Ini

Artefacts Studio, SCRYsoft dan Dear Villagers telah mengumumkan bahawa The Dungeon of Naheulbeuk: The Amulet of Chaos kini dilancarkan ke PS4 pada hari ini, 21 Disember 2021 — yang mana sebelum ini hanya boleh dimainkan di PC dan Switch.
Ia merupakan sebuah edisi baharu, digelar Chicken Edition yang turut hadir bersama DLC Ruins of Limis.
Hari ini, ia akan dilancarkan ke PlayStation Store terlebih dulu, manakala edisi fizikal akan dilancarkan sekitar suku pertama tahun 2022.

The Dungeon of Naheulbeuk: The Amulet of Chaos merupakan sebuah single-player turn-based taktical RPG yang penuh magik dan kehuru-haraan. Universe Naheulbeuk adalah ciptaan asli penulis dari Perancis, John Lang.
Asalnya, universe ini dicipta sebagai siri komedi audio yang memparodikan game-game RPG, tabletop serta kisah-kisah hero fantasi. Setelah siri audio itu menjadi begitu popular, ia kini telah menjadi sebuah video game.

Kami pada ketika ini sedang bermain game ini, nantikan reviu penuh dalam masa terdekat.
Artikel ini ditaja oleh SCRYsoft.


Madah Destiny – Selamat Tinggal Senjata-Senjata Ku

Artikel ini adalah pengalaman dari kacamata Liza Langkasuka, yang telah berpengalaman di Destiny PS4 selama 2824 jam! Korang nak baca nukilan asal penulis kitorang ini dalam Bahasa Inggeris? Korang boleh click SINI!

Almari inventori saya sangat bersepah!
Mana-mana game RPG di mana watak saya mendapat vault space, saya yang suka longgokkan barang-barang akan mengisi ruang simpanan sampai penuh. Kebanyakkan barangan itu adalah hasil ganjaran yang diterima selepas misi story yang epik, walaupun ia digantikan dengan cepat oleh barangan lain dari misi kemudiannya. Oleh sebab misi story yang epik itu sudah berakhir, saya tidak sampai hati hendak membuangnya.
Bungie telah mengesahkan bahawa dalam Destiny 2, hanya rupa watak dan Guardian class akan dibawa dari game pertama. Ini melontar Guardians veteran ke taraf sama di semua platform dan ada juga sedikit perasaan campur-aduk dalam kalangan Guardians Destiny lama. Tetapi selepas livestream Destiny 2 dan showcase Sony E3, ia adalah elok juga untuk kitorang menutup ruang simpanan Tower sebaik-baiknya sebelum beralih ke misi-misi baru, kuasa yang dikemaskini, dan format PvP yang direka semula.

Apabila saya mula bermain Destiny, saya memang belum mengenali game shooter. Saya bukan ahli mana-mana clan, dan ada dua orang sahaja dalam friendlist PSN saya. Semua game Steam saya adalah single-player dan dimainkan dalam laptop jenama Sony Vaio, beli pada zaman dahulu semasa Sony masih menjual laptop. Destiny pula adalah sebuah FPS MMORPG yang khas untuk konsol. Ini adalah usaha baru yang diluar dari zon selesa saya, tetapi saya sangat teringin tahu pasal game shooter. Oleh itu, saya terus masuk ke game yang paling hyped-up di PS4 pada masa itu.

Primary Diutamakan
Auto rifle: Vanquisher VIII

Dulu saya suka game Bioshock Infinite dan Skyrim di platform PC. Menggunakan controller DualShock 4 untuk game yang lebih fast-paced adalah pekara baru bagi saya. Saya tidak berapa pandai fokus melalui skop (aim down sights – ADS) pada mulanya, tetapi mana-mana senapang yang menyembur banyak peluru adalah elok dengan cara permainan saya. Dengan itu, auto rifles adalah senjata yang pertama menimbulkan rasa cinta kepada game Destiny. Senjata ini mengajar saya untuk percaya kepada naluri diri.
Senapang auto Vanquisher VIII dianggap sebagai versi legenda kepada senapang eksotik Suros Regime, senapang terkenal sebagai mesin yang membaham Guardians dalam perlawanan PvP tahun pertama Destiny. Saya tidak sedar tahap kekuatan senapang ini sehingga seorang ahli rakan raid memuji perk Field Scout yang ada, justeru ia dilengkap dengan peluru tambahan. Inilah senapang paling lama saya simpan. Bahkan memori paling indah apabila saya memasuki perlawanan PvP dengannya dan tewas dengan teruk.
Scout rifle: Vision of Confluence

Semakin lama saya membiasakan diri dengan kawalan controller FPS, mulalah saya menggunakan senapang scout untuk mendapat tembakan kritikal dalam pertarungan boss fights di PvE. Misi Strike kegemaraan saya adalah Sepiks Prime dan Nexus Mind, di mana musuh boss mempunyai bola mata yang besar dan ruang terhad untuk dia bergerak bebas. Senjata ini mengajar saya untuk menjaga kestabilan semasa menembak. Justeru, setiap senapang yang saya dapat akan diperiksa tahap kestabilan terlebih dulu.
Vision of Confluence adalah senapang raid scout yang paling saya sering gunakan oleh sebab adanya perk keseimbangan yang baik. Saya juga melengkapkan dengan senapang lain yang mengakibatkan letupan AoE di tempat sekeliling untuk lebih senang menyapu habis musuh-musuh kecil. Dalam PvP pula, saya hanya biasa-biasa saja dengan senapang eksotik Mida Multi-Tool. Ia adalah dengan senapang jenama Trials of Osiris, Burning Eye, barulah saya menjumpai senjata yang tepat bersesuaian dengan playstyle saya.
Hand Cannon: Hawkmoon

Saya sering mengasingkan diri dari bahagian multiplayer, oleh sebab sambungan Internet rumah saya agak sub-standard dan tidak elok untuk PvP. Tetapi tiada halangan yang kukuh bila saya terdorong untuk mendapatkan senjata eksotik yang unik. Dengan semangat tinggi, saya mengambil pistol Hawkmoon yang saya dapat secara rawak dari misi Nightfall dan terus terjun dalam pelbagai acara Crucible. Lucunya selepas berakhirnya misi tersebut, saya lebih menyukai handcannon yang dipakai daripada senjata eksotik yang diterima.
Ditempatkan dibelakang Thorn dan The Last Word, Hawkmoon adalah antara pistol yang paling digemari oleh gamers PvP diwaktu hayat tahap meta handcannons. Dengan pistol ini, saya menjadi lebih aktif dalam acara bulanan Iron Banner. Walaupun KDR saya teruk, saya agak dikenal sebagai gamer yang tidak bersifat keterlaluan atau bertabiat suka teabag orang. Hasilnya, saya dijemput dalam pelbagai aktiviti dari banyak kumpulan clans Destiny. Senjata ini mengajar saya bahawa perkara-perkara baik yang boleh berlaku apabila saya memberanikan diri.
Pulse rifle: Hawksaw

Pada peringkat ini semasa bermain Destiny, saya sudah mula memahami jenis-jenis senjata meta, perks yang paling sesuai digunakan, dan banyak menonton video maklumat di YouTube. Setelah beberapa hari menjalankan beberapa misi Strikes dan mengharapkan nasib random loot generator (RNG), saya akhirnya mendapat senapang pulse yang terkenal dengan tahap kestabilan dan ketepatan yang amat tinggi, Hopscotch Pilgrim.
Tetapi hampir sebulan kemudiannya, Bungie pula mengubahsuai ciri-ciri senapang ini oleh sebab ia disangka terlalu kuat (over-powered). Senjata ini mengajar saya untuk sentiasa memberi perhatian kepada maklumat kemaskini dari Bungie dan maklum balas dari komuniti Destiny.
Selepas itu, saya masih menggunakan senapang tersebut sekali-sekala. Kemudian, editor saya mengesyorkan untuk membeli senapang Hawksaw yang dijual. Ianya lengkap dengan beberapa perks bertahap god-roll; justeru mulalah ketagihan saya kepada senapang pulse. Banyak juga jenis yang saya cuba. The Grasp of Malok, B29-Party Favor, The Clever Dragon, dan lain-lain.
Senapang jenama Trials, Blind Perdition, adalah senjata PvP yang paling saya gemari, sehingga Bungie sekali lagi nerf bagi perk peluru berkaliber tinggi. Itulah masa hati saya benar-benar menjadi salty.
WANTED: Peluru untuk Senapang Special
Fusion rifle: Plan C

Dulu pada tahun pertama Destiny, di mana apabila membunuh seseorang dalam perlawanan PvP akan mendapatkan special ammo, saya amat syok menggunakan senapang fusion. Masa yang diperlukan untuk mengecas sebelum melepaskan tembak adalah antara sebab kadar rate-of-fire yang agak lembab.
Tetapi kebolehan ia membakar hangus musuh saya dalam satu das tembakan adalah amat memuaskan. Senapang Plan C senang digunakan kerana ketepatan peluru yang tinggi dan masa yang amat cepat untuk mengecas bila bertukar senjata. Antara ini dengan senapang auto bullet-hose saya, jelajahan saya ke aktiviti PvP adalah amat seronok.
Apabila DLC House of Wolves tiba, game pula memberi pilihan untuk membuat reforging dan mendapatkan perks secara rawak kepada senjata. Ini menyebabkan Destiny mula dibanjiri dengan banyak gamers yang menggunakan senjata meta dengan god-roll yang sama. Antaranya adalah shotgun dengan perk shot package, sniper dengan perk final round, dan juga bermacam-jenis Mini Hawkmoon.
Trend ini berterusan sehingga DLC The Taken King. Lepas itu, saya masih kadang-kadang dibakar oleh Saladin’s Virgil atau Stellar Vestige dari sudut-sudut tertentu. Senjata ini mengajar saya bahawa senapang yang terbaik hanya ditentukan oleh gamer yang menggunakannya.

Sniper rifle: Black Hammer

Sniper dari raid Crota’s End mempunyai perk menarik yang boleh membantu mengurangkan pembaziran ammo dan masa untuk reload. Dengan ini, saya boleh hardscope berhari-hari pada kaki labah-labah tank Fallen selagi tidak terlepas sasaran kritikal.
Selain dari senapang Ice breaker, tabiat melengkapkan diri dengan sniper ini dalam PvE adalah banyak disokong oleh campers bertarung dalam boss fights, gamer yang suka mencari sudut-sudut glitching, dan siapa-siapa lagi dalam jarak sasaran tempat musuh keluar dari loot cave. Senjata ini mengajar saya memastikan setiap das tembakan perlu dikira tepat.
Di mana dulunya roket adalah raja di pertarungan PvE, banyak update terbaru telah membuat senapang sniper sebagai senjata utama untuk menetang musuh boss di misi-misi Strikes dan Raid. Tetapi tidak semua gamers dapat membiasakan diri dengan pembaharuan ini. Ada yang agak setia kepada senapang shotgun. Saya telah banyak menyaksikan gamers dalam pasukan sama bergaduh sesama sendiri oleh sebab dalam kalangan mereka enggan membeli sniper 1000-Yard Stare dari penjual di Tower.

Shotgun: Conspiracy-D Theory

Guardians dengan kemahiran menggunakan sniper pada tahap kompetitif adalah amat dialu-alukan setelah tibanya aktiviti Trials of Osiris. Sejak itu, saya belajar menjauhkan diri dari lorong-lorong sniping dan cara menolak rakan dari tempat terbuka selepas menghidupkan mereka kembali (tetapi kerap juga saya tersilap dan ditembak mati oleh sniper yang sama).
Saya masih belum cukup belajar untuk menjadi seorang sniper yang baik. Sebaliknya, saya melengkapkan diri dengan senapang shotgun Conspiracy-D Theory, bergerak mengikut kumpulan, dan mengambil kesempatan apabila bertempur di persekitaran yang sempit.
Senapang shotgun dengan keupayaan one-hit kills kerap menjadi faktor yang menyakitkan hati dan kepala dalam Destiny. Adanya gamers yang bergerak pantas sebelum menerkam mangsa secara jumpshot atau slideshot sampai mati, dan kemudian melarikan diri untuk mencari gamer lain. Campers pula menyembunyikan diri di sudut tepi atau di sebelah pintu untuk mengejutkan orang yang tidak sedar. Itulah sebab saya selalu memastikan semua watak Guardian saya dilengkapi dengan dua bom tangan.
Senjata ini mengajar saya untuk menjadi lebih berwaspada kepada persekitaran saya. Apabila Bungie membuat nerf tebesar kepada peluru special dalam PvP barulah gejala luasan senapang-senapang Matador 64 dan Party Crasher +1 menjadi kurang optimum untuk digunakan. Justeru tiba pula kebangkitan penggunaan pistol sidearm.

Sidearm: Havoc Pigeon

Pistol sidearm agak mengelirukan bila saya mula-mula mencubanya selepas update DLC House of Wolves. Senjata ini amat berbeza dari segi penggunaan dan ciri statistik apabila dibandingkan dengan senapang shotgun yang berleluasa di PvP. RoF yang lebih tinggi, kestabilan dan masa reload yang hampir maksimum, serta kesan impact yang amat kecil. Walau bagaimanapun, saya amat menyukai sidearm oleh sebab ia sentiasa menyediakan ammo dalam klip pistol selepas respawn balik di medan pertempuran.
Saya mula-mula bereksperimen dengan sidearm Havoc Pigeon dan menjumpai jarak yang terbaik untuk sentiasa mengenakan das tembakan yang berterusan kepada sasaran yang sentiasa bergerak (terutamanya shotgunner yang bergegas). Perk yang ada pada sidearm saya bukannya memberi faedah terbaik dan saya tidak seberapa biasa dengan RoF yang begitu tinggi.
Akhirnya, saya bukan sahaja mantap menggunakan pistol sidearm, saya sangat menyukainya. Senjata ini mengajar saya menjangka pergerakkan gamer yang serbu menyerang dan perlu bergerak pantas. Saya juga mengumpul bermacam-macam jenis pistol sidearm; Vestian Dynasty, Jabberhakke-D, The Wormwood, etc. Jika koleksi senapang pulse memenuhi ruang simpanan vault saya, maka koleksi pistol sidearm pula memenuhi slot-slot inventori watak Guardian saya.

Senjata Heavy Siap Sedia
Rocket: Hunger of Crota

Destiny 2 akan mempunyai beberapa ciri in-game yang menggalakkan gamers berkumpul untuk mana-mana aktiviti, tetapi Destiny 1 sudah lama bergantung kepada pelbagai laman web looking-for-group (LFG). Pasukan untuk membuat misi raid sering hanya meminta gamers yang memiliki lengkapan senjata-senjata tertentu untuk meringankan cabaran speedrunning. Senjata paling popular yang diutamakan adalah roket Gjallarhorn, ataupun saudaranya yang terdekat bertahap legenda, Hunger of Crota.
Roket Hunger of Crota adalah satu masalah teka-teki. Ianya hanya boleh didapati dalam misi raid. Tetapi kebanyakan kumpulan LFG hanya menerima gamers yang sudah dilengkapi rocket tersebut. Roket utama saya pada masa itu adalah Admonisher III. Ia mempunyai perk peluru berpandu yang telah banyak membantu saya, tetapi ada yang berpendapat ianya tidak cukup menarik. Akhirnya saya juga dapat menjumpai pasukan fireteam yang sudi membawa saya.
Walau bagaimanapun, hanya selepas saya mendapat roket Gjallarhorn dan waktu jangka masa yang teramat lama barulah roket legenda ini tiba di tangan saya. Senjata ini mengajar saya untuk tidak memberi tumpuan terlalu banyak kepada kumpulan LFG dengan keperluan yang terlalu khusus.
Machine gun: Baron’s Ambition

King’s Fall banyak dikenali sebagai raid yang mematahkan hubungan persahabatan oleh sebab tahap kesusahan yang amat tinggi. Strategi rocket yang biasa digunakan untuk waktu serangan serentak boss fight (DPS) telah diganti dengan senjata yang mengutamakan tembakan kritikal seperti sniper dan machine gun. Malangnya, saya tidak dapat melengkapkan diri dengan dua senjata eksotik. Terpaksalah saya mencari pengganti machine gun thunderlord.
Terdapat banyak perk untuk pelbagai jenis senapang, asalkan dapat satu set paling elok mengikut playstyle sendiri. Asalnya Baron’s Ambition adalah machine gun yang saya utamakan untuk PvP tetapi dibawa juga untuk susunan lengkapan PvE.
Walaupun ramai menyatakan bahawa jarak kesan tembakan patut lebih diutamakan, saya lebih menyukai machine gun ini oleh sebab ia boleh reload dengan pantas. Agak seronok juga dapat menyiram peluru kepada musuh-musuh kecil dan masih sempat reload untuk bersambung lagi. Senjata ini mengajar saya bahawa perk yang baik dan senapang yang baik elok seimbang.
Sword: Dark Drinker

Selain pertarungan sesama rakan, saya tidak menggunakan pedang dalam PvP oleh sebab saya tidak selalu berdekatan dengan peluru heavy ammo sewaktu ia muncul. Pedang tahap legenda adalah agak senang didapati selagi boleh menyelesaikan misi jalan cerita destiny. Pedang tahap eksotik adalah lebih berkuasa dan mempunyai ciri-ciri yang unik.
Pedang eksotik juga agak memerlukan masa yang lama demi mengumpul bahan-bahan keperluan tetapi ia cukup berbaloi. Setiap watak Guardian hanya boleh memilih satu jenis pedang.
Dark Drinker adalah pedang yang paling banyak dikenangi oleh sebab saya tersilap memilih untuk watak Titan. Sebahagian dari keperluan untuk membina pedang tersebut adalah untuk membunuh musuh dengan kuasa elemen Void. Malangnya, Titans tidak mempunyai banyak kuasa Void secara ofensif. Ini menjadikan misi saya sangat lama untuk diselesaikan.
Walau bagaimanapun, Dark Drinker menjadi pedang yang paling berguna dalam dua misi raid kegemaran saya. Senjata ini mengajar saya supaya tidak memperkecilkan kesilapan saya.
Penghargaan Khas

Antara kesemua senjata yang saya telah dikumpul dan disimpan dalam ruang simpanan, ada juga beberapa yang teringan saya boleh membawa bersama ke Destiny 2.
No Land Beyond
Senapang No Land Beyond adalah yang paling banyak digunakan semata-mata untuk tujuan berlawak dengan rakan gamers. Banyak kali dalam perlawanan tertutup secara custom melibatkan NLB oleh sebab tidak ramai Guardians yang boleh dikatakan pandai menggunakannya. Justeru kami banyak membuat persaingan secara rawak. Dengan cara playstyle saya, agak tidak mungkin saya akan menjadi pro pada bila-bila masa terdekat, tetapi mana-mana senapang yang boleh dimain dengan seronok elok disimpan.
Bad Juju
Ini adalah senapang eksotik pertama saya. Pada tahun pertama game Destiny, cara untuk mendapatkan Bad Juju adalah melalui misi yang membabitkan bahagian PvE dan PvP. Dengan perk yang menaikkan kuasa super dengan cepat bagi setiap kill dan peluru yang auto-refill dalam klip, inilah senapang saya selalu pilih untuk misi Strikes dan apabila mencari bahan sumber untuk menaik taraf senapang-senapang lain. Ia juga pernah berkhidmat dalam pelbagai acara Crucible di waktu seketika apabila senapang pulse adalah senjata meta.
Dengan cahaya Traveller semakin pudar dan kuasa Guardians tersangkut dalam game Destiny 2, kebolehan senapang ini amat diperlukan.
Thorn
Mengikut cerita Destiny 2, kumpulan tentera Cabal telah mengambil alih bandaraya The Last City dan menyebabkan manusia menjadi pelarian di planet mereka sendiri. Jika watak Guardian saya hanya dapat membawa satu senjata sahaja pada dirinya, saya memilih pistol Thorn. Salah satu pistol yang paling kejam dalam Destiny, saya masih ingat waktu saya menggunakannya dalam aktiviti Prison of Elders. Salah satu cabaran adalah untuk bertarung dengan Cabal.

Cabal mempunyai perisai yang keras dan ianya sering agak sukar untuk menumpu perhatian untuk menembak secara kritikal apabila saya perlu sentiasa bergerak untuk mengelak hentaman serangan. Pistol Thorn mempunyai kuasa meresap nyawa (DoT) untuk setiap das peluru. Sering kali saya bersantai dan reload balik pistol sambil menunggu pihak lawan saya mati sedangkan mereka cuba melarikan diri. Walaupun populariti pistol semakin berkurangan, ianya masih satu senjata yang kuat apabila dipakai dengan betul.

Sebagai mana-mana Guardian yang telah setia bermain selama tiga tahun berturut-turut, saya banyak menerima, menjumpai, dan membuangkan banyak senjata. Tetapi banyak juga disimpan untuk kenangan sebagai barangan koleksi. Bagi saya, senjata-senjata game yang saya kumpul bukan sahaja loot drops yang boleh bersaing dengan bilik harta karun ratu Awoken. Setiap satunya adalah alat yang mengajar saya cara memainkan game Destiny.
Destiny 2 akan menjadi satu lagi perjalanan baru yang akan datang. Harap-harap mereka menyediakan ruang simpanan yang cukup besar untuk saya.
JomBaca: Barangan Eksklusif Destiny 2 Diketahui Dengan Lebih Lanjut, Sniper Exotic Yang Boleh Bertukar Tiga Element!


PUBG Mobile Kini Akan Mengingatkan Pemain Bawah 18 Tahun Untuk Berehat Atau Berhenti Bermain

Jomlah kita sama-sama mengamalkan gaya gaming yang lebih sihat.

PUBG Mobile telah memperkenalkan sebuah sistem baru yang ingin “mempromosikan kelakuan gaming yang sihat”. Digelar “Gameplay Management”, sistem ini akan mengeluarkan pop-up yang mengingatkan pemain untuk berhenti.
Melalui sistem ini, pemain yang di bawah 18 tahun akan diminta untuk menerima “nasihat gaming” sebelum mereka boleh membuka game itu. Dalam beberapa selang waktu (mereka tidak dedahkan berapa lama), para pemain ini akan diingatkan dengan notifikasi untuk berehat atau berhenti.
Buat masa ini, ia baru sahaja dilancarkan di Indonesia, India, Nepal, UAE, Qatar, Kuwait, Iraq, Arab Saudi, dan Mesir. Sistem ini akan dilancarkan ke negara-negara lain secara berperingkat.
Apa pandangan korang tentang sistem terbaru ini? Satu langkah yang baik?


Xbox One: Game Percuma Xbox 360 Akan Mula Serasi Dimainkan!

Mengikut pengumuman Microsoft, mulai bulan ini segala game percuma dari Xbox 360 untuk XBL Gold akan serasi dimainkan di Xbox One.
Berita ini pasti menggembirakan gamers dari Xbox One khususnya. Berikut adalah senarai game percuma bagi XBL Gold.

Pneuma: Breath of Life (Xbox One)
Knight Squad (Xbox One)
Dungeon Siege 3 (Xbox 360)

JomBaca: Jangkaan penambahan gamers ke arah Xbox One!


E3 2016: Trailer Bagi ‘Fe’ Game Indie Di Bawah Naungan EA Originals!

EA telah mengumumkan EA Originals – sebuah program penerbitan game yang disasarkan bagi game-game indie!

EA Originals berhasrat untuk melaksanakan 3 perkara:

Membawa pengalaman gaming yang unik, inovatif dan memorable.
Membantu studio developer dalam pemasaran dan penerbitan game mereka.
Bantuan dana bagi studio kecil melalui EA Originals. Keuntungan bagi game-game tersebut akan pergi terus ke studio kecil tersebut.

Game pertama di dalam program ini bernama ‘Fe’ yang dibangunkan Zoink, sebuah studio dari Sweden. Fe cuba memaparkan hubungan kita dengan alam sekitar melalui dunia penuh magik dan mistik.
Korang akan mengembara dan mempelajari ‘bahasa’ kesemua makhluk hidupan bagi mencari asal-usul karakter korang! Korang juga akan bertemu dengan makhluk-makhluk yang membawa kemusnahan kepada keseimbangan alam di dalam dunia Fe.

Fe adalah game seterusnya selepas Unravel, sebuah game indie dari Coldwood Interactive. Khabarnya, EA telah menandatangani perjanjian bersama Coldwood Interactive bagi episod kedua Unravel!


Saksikan Trailer Ghost Recon Wildlands Dalam 4K, 60FPS Yang Cukup Memukau

Ubisoft telah mengeluarkan video trailer terbaru untuk Ghost Recon Wildlands. Ia memperkenalkan keupayaan Nvidia yang bakal pemain di PC nikmati, dalam resolusi 4K dan 60FPS.
Jom saksikan video trailer yang memaparkan grafik yang cukup memukau ini:

Anda boleh saksikan juga gameplay daripada pelbagai mission di sini.
Ghost Recon Wildlands akan dilancarkan pada 7 Mac 2017 di PS4, Xbox One dan PC.


The Last Guardian: Director Fumito Ueda Sahkan Game Masih Akan Keluar Tahun Ini!

IGN turut sama berkongsi video terbaru hands-on preview mereka untuk game yang dah lama sangat sepi berdiam diri ini! Jom layan!

Dalam satu interview di antara pihak majalah The Edge dan director game ini, Fumito Ueda, beliau sendiri telah membuat pengesahan bahawa game The Last Guardian akan tetap dikeluarkan buat para peminat pada tahun ini!

IGN dan IB Times juga telah dapat bermain game ini buat sementara waktu, dan telah berkongsi cerita dan screenshots terbaru mengenai game ini.

Daripada preview yang dilakukan IGN dan IB Times, korang boleh baca bagaimana kedua-dua karakter utama dalam game ini beraksi. Trico, sebuah binatang yang dikatakan “makan orang”, ditemui oleh seorang kanak-kanak lelaki di dalam gua. Trico di dalam kesakitan kerana di kakinya, terdapat 2 lembing tertusuk di kakinya. Kanak-kanak lelaki tersebut cuba menyelamatkan Trico dan disinilah bermulanya penggembaraan di antara kanak-kanak tersebut dan Trico.
The Last Guardian diarahkan oleh Fumito Ueda, orang yang sama yang hasilkan game epik Ico dan Shadow of the Collossus. Game ini mula dibikin sejak dari tahun 2007 lagi dan telah membuat penampilan pertamanya semasa E3 2009. Pada masa itu, game ini dijangka akan keluar pada tahun 2011, eksklusif buat pelantar PlayStation 3.
Namun, delay demi delay, komplikasi demi komplikasi, The Last Guardian tidak jugak muncul-muncul. Fumito Ueda-san dan Team Ico ramai sudah ramai pindah ke Sony. Pada tahun 2012, mereka mengalami kesukaran untuk memindahkan The Last Guardian ke platform PlayStation 4. Dan akhirnya, pada tahun lepas semasa event E3 2015, The Last Guardian akhirnya membuat kemunculan, setelah lebih 6 tahun menghilangkan diri.
Korang akan bermain mengawal kanak-kanak lelaki tersebut dan cuba memanipulasi Trico seperti binatang sebenar. Trico walaupun mengikut anda, tetap adalah hidupan liar. Jadi untuk memanipulasi Trico, korang perlu melakukan beberapa perkara seperti mengumpan Trico dengan makanan supaya korang boleh gunakan Trico untuk mencapai atau memanjat tempat yang tinggi.

The Last Guardian bakal release di pelantar PlayStation 4 pada tahun 2016. Kami doakan yang terbaik buat Ueda-san dan pasukannya!


Brotherhood: Final Fantasy XV: Episod 2 Akan Ditayangkan Esok!

Lebih tepat lagi, pada pukul 4:00pagi, 15 Jun 2016 waktu Malaysia.

Semasa event Square Enix Active Time Report Day 0 Edition sebentar tadi sempena E3 2016, Square Enix telah mengumumkan episod kedua akan ditayangkan esok pagi-pagi buta waktu Malaysia.
Seperti kami laporkan sebelum ini, episod Brotherhood: Final Fantasy XV kali ini akan fokus kepada Prompto. Daripada trailer ini, korang boleh lihat bahawa dahulunya Prompto adalah seorang kanak-kanak yang sangat “sihat” (ada peminat memanggilnya “Plumpto”).

Jangan lupa tonton!
Jom Baca: Brotherhood: Final Fantasy XV: Prompto Akan Menjadi Watak Utama!


AMD Launches AMD Ryzen 5000 Series Desktop Processors: The Fastest Gaming CPUs in the World

SANTA CLARA, Calif. – October 8, 2020 – Today, AMD (NASDAQ: AMD) introduced the highly anticipated AMD Ryzen 5000 Series desktop processor lineup powered by the new “Zen 3” architecture. Offering up to 16 cores, 32 threads and 72 MB of cache in the top-of-the-line AMD Ryzen 9 5950X, AMD Ryzen 5000 series processors dominate in heavily threaded workloads[1] and power efficiency[2], while the AMD Ryzen 9 5900X processor offers up to a 26% generational uplift in gaming performance[3]. With extensive improvements throughout the core including a unified 8-core complex with direct access to 32MB L3 cache, the new AMD “Zen 3” core architecture delivers a 19% generational increase in instructions per cycle (IPC)[4], the largest since the introduction of “Zen” processors in 2017.
“Our commitment with each generation of our Ryzen processors has been to build the best PC processors in the world. The new AMD Ryzen 5000 Series Desktop Processors extend our leadership from IPC4, power efficiency2 to single-core[5], multi-core performance1 and gaming[6],” said Saeid Moshkelani, senior vice president and general manager, client business unit, AMD. “Today, we are extremely proud to deliver what our community and customers have come to expect from Ryzen processors – dominant multi-core1 and single-core performance5 and true gaming leadership6 – all within a broad ecosystem of motherboards and chipsets that are drop-in ready for AMD Ryzen 5000 Series Desktop Processors.”
AMD Ryzen 5000 Series Desktop Processors
            Featuring a remarkable 19% IPC increase4 over the prior generation in PC workloads, the “Zen 3” architecture pushes gaming and content creation performance leadership6,1 to a new level. “Zen 3” architecture reduces latency from accelerated core and cache communication and doubles the directly accessible L3 cache per core while delivering up to 2.8X more performance-per-watt versus the competition2.
The top of the line 16 core AMD Ryzen 9 5950X offers:
The highest single-thread performance of any desktop gaming processor5The most multi-core performance of any desktop gaming processor and any desktop processor in a mainstream CPU socket1
The 12 core AMD Ryzen 9 5900X offers the best gaming experience by:
Average of 7% faster in 1080p gaming across select game titles than the competition[7]Average of 26% faster in 1080p gaming across select titles generationally[8]
AMD 500 series motherboards are ready for AMD Ryzen 5000 Series desktop processors with a simple BIOS update. This broad ecosystem support and readiness includes over 100 AMD 500 series motherboards from all major motherboard manufacturers. AMD Ryzen 5000 Series desktop processors announced today are expected to be available for purchase globally on November 5, 2020.
AMD Ryzen Equipped to Win Game Bundle
The AMD Ryzen Equipped to Win game bundle program is back with the highly anticipated next chapter in the Far Cry® series, Far Cry® 6. Customers who purchase an AMD Ryzen 9 5950X, AMD Ryzen 9 5900X, or AMD Ryzen 7 5800X processor between November 5th, 2020 and December 31st, 2020 will receive a complimentary copy of Far Cry® 6 Standard Edition – PC digital when released[10]. Additionally, customers who purchase an AMD Ryzen 9 3950X, AMD Ryzen 9 3900XT, or AMD Ryzen 7 3800XT processor between October 20th, 2020 and December 31st, 2020 will also receive a free copy of Far Cry® 6 Standard Edition – PC digital10.


Pemain Ski Profesional Maut Semasa Penggambaran Untuk Game Ubisoft, Steep

Satu kemalangan tragik kepada dunia gaming amnya, dan dunia sukan lasak khususnya.

Seorang pemain ski profesional, Matilda Rapaport, telah maut susulan daripada runtuhan yang telah berlaku di Chile. Beliau yang ketika itu sedang menjalani penggambaran untuk promo bagi game sukan lasak terbaru dari Ubisoft, Steep, telah meninggal dunia pada usia 30 tahun.
Red Bull, penaja Rapaport, telah mengeluarkan kenyataan di The Guardian dan mengatakan bahawa runtuhan yang telah berlaku berdekatan pekan resort Farellones di pergunungan Andes, Chile pada minggu lalu. Rapaport telah dikejarkan ke hospital, namun telah meninggal dunia selepas mengalami kekurangan oksigen dan kerosakan otak.
“Matilda merupakan seorang atlet yang sangat luar biasa, menjelajah ke seluruh dunia untuk mengejar impiannya, mendaki cerun curam, dan sentiasa memberikan senyuman yang manis,” kata Red Bull.
Hanya 5 hari lalu, Rapaport telah berkongsi satu video di Instagram yang menunjukkan pemandangan di pergunungan Farellones, berserta dengan hashtag #STEEPgame.
Bercakap kepada GameSpot, Ubisoft turut memberikan kenyataan mengenai kemalangan ini, dengan menghamburkan pujian “courage, passion, and desire.”

“Kami sangat bersedih apabila mendengar tentang kematian Matilda Rapaport, seorang atlet freeskiing dari Sweden yang sangat mengagumkan. Semasa satu produksi video di Chile pada Khamis, 14 Julai, Matilda telah terbabit dengan satu runtuhan. Di sebalik penjagaan dan rawatan perubatan pada hari-hari selepas itu, ia tidak mampu untuk menyelamatkan nyawanya.
Keberanian, semangat dan keinginan Matilda untuk berkongsi sukan yang beliau cintakan ini dengan dunia memberikan satu inspirasi kepada atlet-atlet lain dan kepada kita semua. Kemalangan tragik ini sememangnya telah menyentuh perasaan kami. Hati dan doa kami tujukan kepada suami dan seluruh keluarganya ketika waktu yang sukar ini,” kata jurucakap Ubisoft.
Ini bukan kali pertama Rapaport terbabit dalam kemalangan runtuhan. Pada 2014, beliau turut terbabit dalam runtuhan di Alaska.


Call of Duty Tahun Ini Akan Digelar “Call of Duty: Modern Warfare”, Reboot Untuk Siri Ini

Setelah banyak berteka-teki tentang apakah latar belakang yang akan dibawakan francais Call of Duty pada tahun ini, akhirnya kita telah mendapat beberapa info yang boleh dikatakan agak kukuh.

Walaupun ia masih lagi belum datang daripada mulut rasmi Activision, tetapi pelbagai sumber yang boleh dipercayai sudah mula mendedahkannya. Call of Duty untuk tahun ini ialah reboot kepada siri Modern Warfare dan secara ringkasnya digelar “Call of Duty: Modern Warfare”.
Youtuber LongSensation telah mengeluarkan tweet yang mendedahkan judul tersebut sambil menegaskan, “saya tidak bergurau.”
https://twitter.com/LongSensationYT/status/1131906963468693504
Kemudian, penulis Kotaku, Jason Schreier memetik tweet tersebut dan mengesahkannya lagi dengan berkata, “saya boleh sahkan ia adalah benar, dan ia agak melucukan. Yang pertama digelar “Call of Duty 4: Modern Warfare”, jadi nampaknya yang keempat pula digelar “Call of Duty: Modern Warfare.” Video game memang tak masuk akal.”

I can confirm this is true, and that it's hilarious. The first one was "Call of Duty 4: Modern Warfare" so obviously the fourth one is "Call of Duty: Modern Warfare." Video games are absurd https://t.co/Ghb1m2srC4
— Jason Schreier (@jasonschreier) May 24, 2019
Kotaku menghuraikan lagi tentang laporan ini, menyatakan bahawa game ini nanti bakal mengambil inspirasi misi No Russian dari Modern Warfare 2. Ia merupakan misi yang penuh kontroversi pada ketika itu kerana ia menembak ramai orang awam di lapangan terbang.
Selain itu, Eurogamer juga turut mengesahkan judul ini.
Maka, pada ketika ini, kita tunggu sajalah pengumuman rasmi yang bakal didedahkan oleh Activision sendiri mengenai game ini dalam masa terdekat.


Pertandingan Rasmi PUBG Peringkat Asia Tenggara Diumumkan! Dapatkan Tarikh Kelayakan Peringkat Malaysia!

Adakah pasukan korang terbaik di Asia Tenggara?

ASUS Republic of Gamers (ROG) dan MET bekerjasama untuk membawakan kepada pemain-pemain PUBG Asia Tenggara sebuah kejohanan yang besar. Digelar PUBG Southeast Asia Championship, ia merupakan sebuah kejohanan rasmi yang diiktiraf sendiri oleh PUBG Corporation.
Skuad yang terdiri daripada empat pemain dari enam buah negara rantau ini akan terlibat dalam kejohanan ini, iaitu Thailand, Filipina, Indonesia, Vietnam, Singapura dan Malaysia. Setiap negara akan mempunyai pusingan kelayakannya masing-masing, kecuali Malaysia dan Singapura yang akan bergabung dalam satu pusingan kelayakan.
Pusingan kelayakan Malaysia-Singapura akan berlangsung dari 5 Mei hingga 27 Mei 2018. Kemudian, pusingan akhir untuk Malaysia-Singapura pula akan dijalankan, yang mana tarikhnya masih belum ditentukan.
Selepas itu, skuad pemenang dari setiap negara ini akan berentap dalam acara kemuncak di pusingan akhir bagi peringkat Asia Tenggara yang bakal berlangsung di Thailand pada 23 dan 24 Jun nanti.
Apa hadiah utama yang menjadi rebutan? Pemenang di Thailand itu kelak akan mewakili Asia Tenggara ke sebuah kejohanan PUBG antarabangsa yang akan diadakan pada masa akan datang dalam tahun ini.
Kejohanan ini merupakan sebuah pertandingan terbuka yang boleh disertai mana-mana skuad dari negara-negara terlibat. Jadi, kumpulkan skuad terbaik korang sekarang!
Nak ikuti perkembangan kejohanan ini lebih lanjut? Korang boleh ikuti Facebook ASUS ROG Malaysia.


NieR: Automata Terjual Sebanyak 1.5 Juta Unit Di Seluruh Dunia! Rugi Siapa Tak Main!

Karakter utama NieR: Automata, 2B benar-benar menjadi fenomena seluruh dunia!

Square Enix baru mengumumkan NieR: Automata game RPG dihasilkan Yoko Taro dan PlatinumGames telah terjual sebanyak 1.5 juta unit! Peminat-peminat game ini seperti admin turut tumpang gembira apabila mendengar berita ini.
JomBaca Review Game Kitorang: NieR: Automata: Boleh Beli or Boleh Blah!?

PlayStation®4／Steam向けアクションRPG『NieR:Automata』世界累計出荷・ダウンロード販売本数が150万本を突破いたしました。発売後もサポートいただき、誠にありがとうございます。 #NieR #ニーア pic.twitter.com/IcSRDctAAG
— NieR公式PRアカウント (@NieR_JPN) May 30, 2017
NieR: Automata telah diterbitkan pada Februari 2017 di Jepun bagi PS4, dan seluruh dunia di PS4, dan PC!


Teringin Main Trilogi Mass Effect Remastered? Jangan Harap!

Nampaknya ura-ura untuk versi trilogi Mass Effect diterbitkan di konsol generasi terkini iaitu PlayStation 4 dan Xbox One musnah sama sekali! Kecewa Commander Shepard!

Harapan dan cita-cita ini tinggal bayangan selepas eksekutif dari EA iaitu Peter Moore memberikan kenyataan bahawa EA ingin fokus memberi pengalaman baru untuk peminat-peminat siri Mass Effect dalam temubual terbaru beliau dengan IGN baru-baru ini.
Beliau juga pernah mengeluarkan kenyataan pada tahun lepas bahawa EA akan fokus kehadapan dan tidak bercadang mengeluarkan sebarang versi remastered untuk game-game dari EA.
Namun begitu, peminat-peminat tidak menanti lama untuk kembali beraksi kerana Mass Effect: Andromeda bakal tiba di PC, PlayStation 4 dan Xbox One di awal tahun 2017 nanti.

Ingin mengetahu lebih lanjut tentang Mass Effect: Andromeda? Ikut liputan kami mengenainya ketika di E3 yang lepas!


NeST Gaming Umumkan Senarai Pemain Untuk Musim 2018, Bawakan 3 Pemain Handalan PES Negara

Arena Pro Evolution Soccer tempatan semakin hari semakin meriah. Pasukan-pasukan esports baru mula dibentuk bak cendawan tumbuh selepas hujan.
Dari kiri, Tengku Erwan, Zainul Ariffin dan Mohamad Rusydi dari NeST Gaming.
Terbaru, sebuah lagi pasukan esports PES telah dibentuk, yang mereka gelarkan sebagai NeST Gaming. Apa yang membuatkan pasukan ini harus diberi perhatian secukupnya untuk peminat setia PES negara adalah senarai tiga pemain yang mereka telah umumkan adalah sangat garang.
Dua daripada tiga pemain ini adalah wakil negara yang telah membawa nama Malaysia dalam PES SEA Finals 2017 di Bandung, Indonesia, iaitu Tengku Erwan Martino bin Tengku Ismail dan Zainul Ariffin bin Burhanuddin.
Seorang lagi pula juga bukan calang-calang. Beliau yang bagi penulis merupakan antara pemain PES yang meningkat naik dengan cukup pantas, sehinggakan beliau kini adalah antara pemain PES negara yang paling digeruni, siapa lagi kalau bukan Mohamad Rusydi bin Idrus.
JomGaming berjaya menghubungi wakil Nest Gaming, untuk bertanya lebih lanjut tentang pasukan esports terbaru ini. Ini kenyataan yang dikeluarkan oleh NeST Gaming:
“NeST terhasil daripada idea bersama Zainul dan Erwan semasa mereka berada di Bandung. Selepas prestasi mengecewakan sekali lagi oleh squad PES Malaysia untuk 2 tahun berturut dan juga selepas berkongsi pendapat bersama pemain-pemain dari Vietnam, Thailand dan Indonesia, tercetuslah idea untuk membentuk satu pasukan baru ini.
Yang paling mencabar sekali untuk pasukan baru adalah mencari penaja. Jadi, pada masa itu Fauzi Zaini mula menawarkan diri untuk menjadi penasihat. Setelah pelbagai perbincangan dan idea, usaha untuk mencari penaja dan juga merekrut pemain baru dijalankan.
Pengalaman Fauzi sebagai bekas admin PES Malaysia sedikit sebanyak membantu. Hasil usaha bersama, kami berjaya merekrut Rush yang kami anggap salah seorang pemain yang boleh dikatakan paling banyak meningkat dalam masa yang singkat. Dengan pengalaman Erwan dan Zainul yang pernah bertanding dalam peringkat Asia Tenggara, kami berharap potensi Rush akan lebih meningkat pada masa akan datang.
Dalam masa terdekat ini, NeST akan umumkan lagi beberapa penaja yang sudi untuk bersama-sama menaikkan esports di Malaysia bersama NeST.”
Kami turut sempat berbual bersama ketiga-tiga pemain ini bagi bertanyakan tentang harapan mereka untuk musim PES 2018 selepas menyertai NeST Gaming. Ini kata-kata mereka:
Tengku Erwan:

“Terlebih dahulu saya ucapkan ribuan terima kasih kepada clan terdahulu saya iaitu DEGASA kerana menjadi platform untuk diri saya memulakan penglibatan dalam arena esports ini. Saya berharap untuk PES 2018 apabila menyertai NeST ini, penglibatan saya dalam esports makin meluas dengan sokongan ahli keluarga dan rakan-rakan yang sentiasa menyokong saya selama ini. Diharap esports terutamanya PES semakin berkembang maju di Malaysia.”
Zainul Ariffin:

“Dengan adanya pasukan NeST ini, harapan saya adalah untuk meningkatkan skil permainan dan taktikal saya ke tahap yang lebih baik supaya setanding dengan pemain-pemain Asia Tenggara lain dan mungkin juga setanding dengan pemain bertaraf dunia.”
Mohamad Rusydi:

“Harapan saya dengan kehadiran Nest Gaming ialah saya dapat lebih maju dalam arena PES 2018 dan mungkin ini peluang saya untuk capai impian wakili Malaysia satu hari nanti. Sebaik sahaja saya mengetahui siapakah rakan sepasukan NeST Gaming sewaktu ditawarkan, saya terus setuju. Dengan ini saya dapat sedikit sebanyak tips dari mereka untuk jadi lebih hebat.”
Kami di JomGaming berharap dengan pembentukan pasukan esports dalam arena PES ini, lebih banyak pihak akan lebih berani untuk membentuk pasukan masing-masing. Lebih banyak pasukan yang ada, lebih baik persaingan sihat yang bakal muncul, dan secara tidak langsung, industri esports tanah air akan turut sama berkembang.


DotA 2: Habis Madu Sepah Dibuang, Adakah Avengers Akan Membalas Dendam?

Walaupun kesedihan dan kemarahan disingkirkan dari pasukan Secret masih belum reda. Namun begitu, W33 tidak memandang belakang dengan terus mempersiapkan diri.

Dengan masa untuk roster lock semakin hampir ke penghujung, W33 bersama rakan sepasukan yang disingkirkan iaitu Misery telah membuat pasukan baru iaitu Avengers!
Dengan dibantu bekas pemain Empire – Resolut1on dan juga Archon – Moo, mereka juga turut di sertai oleh Saksa pemain bagi pasukan Mamas Boys.
JomBaca: DotA 2: Drama Perpindahan Menjelang Manila Major 2016!
Ramai yang menyokong pasukan Avengers ini dan ramai yang berharap mereka dapat memalukan Team Secret sekaligus membuktikan bahawa keputusan menyingkirkan mereka adalah suatu kesilapan.
Adakah ini bakal bersifat peribadi ataupun dendam? Kita nantikan The International 6 akan datang.
ADIOS!


ID Pemain Rainbow Six Siege Kini Akan Diharamkan Dengan Serta-Merta Apabila Mengeluarkan Kata-Kata Berbaur Kebencian

Kerana mulut badan binasa.

Mengeluarkan kata-kata bersifat perkauman atau berbaur kebencian kepada sesuatu golongan mungkin telah menjadi rutin harian bagi sesetengah pihak. Sehinggakan, percakapan mereka ini terbawa-bawa ke sesi bermain game online.
Kini, mana-mana pemain Rainbow Six Siege (R6S) yang mengeluarkan kata-kata toksik seumpama itu, ID mereka akan diharamkan (ban) dengan serta-merta.
Menurut laporan PCGamer, sejak beberapa hari lalu, ramai pemain R6S telah melaporkan yang ID mereka telah diharamkan secara automatik daripada game selepas mengeluarkan kata-kata yang bersifat perkauman dan homofobik. Malah, Ubisoft juga telah mengesahkan yang sistem pengharam baru ini telahpun diimplikasikan ke dalam game sekarang.
Pengharaman ID ini akan dilakukan dengan serta-merta apabila didapati pemain mengatakannya, dan denda tersebut akan berjalan selama 27 minit. Untuk perlakuan kali kedua dan ketiga, pengharaman ID ini akan berlaku selama 2 jam. Kemudian, selepas kesalahan kali ketiga, siasatan rasmi terhadap akaun tersebut akan dilakukan yang boleh membawa kepada pengharaman kekal (permanent ban).

Good.
— Rainbow Six Siege (@Rainbow6Game) July 13, 2018

Fighting against toxicity and cleaning up the Siege environment is a very real and important issue.
— Rainbow Six Siege (@Rainbow6Game) July 13, 2018
Sistem pengharaman baru ini mendapat reaksi yang berbeza daripada para pemain. Ada yang menyambut baiknya kerana ia boleh menghindarkan perbuatan toksik dalam game ini. Adapun, ada juga yang mengkritik kerana ia seperti denda yang terlalu keras untuk para pemain.
Apa pula pendapat korang?


Penukaran Nama ID PSN Boleh Buatkan Pemain Kehilangan Save Data, Progress, Leaderboards Dan DLC Berbayar

Sony telah mengumumkan secara rasmi kira-kira dua minggu lalu bahawa mereka akhirnya akan membawakan fungsi penukaran nama ID PSN untuk para pemain PlayStation.

Dalam pengumuman tersebut, Sony telah menyatakan terus bahawa mungkin akan terdapat beberapa isu yang tidak diingini apabila para pemain menukar ID PSN ini. Walau bagaimanapun, mereka tidak menerangkan secara jelas apakah “masalah” yang bakal dihadapi itu.
Terbaru, seperti yang dijanjikan, Sony telahpun menghantar jemputan untuk sesetengah pemain bagi mencuba fungsi ini dalam fasa beta. Pelbagai info penting yang lebih terperinci telah diberikan kepada para pemain yang mencuba, dan pemain-pemain ini telah berkongsikan kepada umum apakah halangan yang mungkin akan dihadapi oleh sesetengah pemain apabila menggunakan fungsi penukaran ID ini.

Paling mengejutkan ialah pemain mempunyai kemungkinan untuk kehilangan akses kepada beberapa kandungan, termasuklah kandungan (DLC) berbayar seperti add-on dan matawang dalam game.
Bukan itu sahaja, pemain mungkin juga boleh kehilangan progress dalam game, termasuklah save data, leaderboard data dan progress untuk trofi. Lebih membimbangkan, sebahagian game dan aplikasi pemain mungkin tidak akan berfungsi dengan baik, termasuk kedua-dua online dan offline.
Di bawah ialah deskripsi penuh daripada Sony tentang isu tersebut (tanpa terjemahan):
Important Information Before Changing your Online ID:
Not all games and applications for PS4™, PS3™, PS Vita, and other PlayStation® systems support the Online ID change feature. If you change your Online ID:
You may lose access to content (including paid-for content) that you have acquired for your games, including content like add-ons and virtual currency.
You may lose your progress within games, including game saved data, leaderboard data and progress toward trophies.
Parts of your games and applications might not function properly, both online and offline.
Your previous Online ID(s) may remain visible to you and other players in some places.
Seperti yang dilaporkan sebelum ini, kemungkinan besar, isu ini hanya akan timbul kepada sesetengah game sahaja. Semua game yang telah dilancarkan selepas 1 April 2018 akan menyokong fungsi ini, manakala untuk game yang keluar sebelum itu, bukan semua game akan diperbaharui dengan sokongan ini. Senarai game yang dilancarkan sebelum tarikh tersebut yang akan mendapat sokongan ini akan didedahkan di PlayStation.com untuk rujukan sebelum para pemain membuat pertukaran.
Fungsi ini akan dilancarkan sepenuhnya kepada semua pemain PS4 pada awal tahun 2019. Info lanjut tentang fungsi ini korang boleh ketahuinya di sini.
Sumber: Siliconera


EA Beri Respon Terhadap Kritikan Tarikh Pelancaran Titanfall 2

Demam game bergenre first-person shooter sedang melanda. Mampukah francais Titanfall bertahan?

Bulan Oktober dan November 2016 merupakan waktu yang sangat sibuk bagi gamers yang meminati genre first-person shooter (FPS). Kembalinya siri Battlefield ke era Perang Dunia Pertama, sekuel kepada siri Titanfall dan francais Call of Duty yang kini membawa pertempuran ke angkasa – semuanya boleh membuatkan para peminat pening kepala untuk memilih mana satu yang perlu didapatkan.
Di sebalik demam ini, ramai peminat yang mengkritik keputusan Electronic Arts (EA) yang melancarkan Titanfall 2 ditengah-tengah di antara dua francais game FPS paling popular, Battlefield 1 dan Call of Duty: Infinite Warfare. Apatah lagi ia dibuktikan dengan jualan Titanfall 2 baru-baru ini yang dikatakan kurang memberangsangkan.
Oleh itu, terbaru, EA kini tampil menjelaskan apakah rasional mereka di sebalik keputusan tarikh pelancaran Titanfall 2 ini. Melalui CEO mereka, Andrew Wilson berkata walaupun Battlefield 1 dan Titanfall 2 memiliki sedikit persamaan, namun, kedua-dua game ini memenuhi motivasi berbeza dalam apa yang para pemain cari.

“Kami merasakan terdapat 3 jenis pemain,” kata Wilson. “Mereka yang gemarkan Battlefield dan gameplay strategik yang akan membawa mereka ke arah itu; pemain yang sukakan kepantasan, gameplay kinetik dari Titanfall 2 yang akan membawa mereka ke arah itu; dan pemain yang ingin memainkan dua game shooter terbaik tahun ini dan akan membeli kedua-duanya.”
Wilson juga mengatakan bahawa perancangan mereka untuk memberikan segala DLC dan game mode secara percuma pada masa akan datang bagi Titanfall 2 telah menerima reaksi yang positif dari para peminat.


Dapatkan App UEFA Champions League Secara Percuma, Eksklusif Untuk PS4

Jangan lepaskan peluang untuk mengetahui perkembangan semasa dalam kejohanan tertinggi Eropah ini, walaupun semasa anda sedang bermain PS4!

Sony telah melancarkan satu companion app untuk UEFA Champions League (UCL), eksklusif untuk PlayStation 4. Apa yang menarik tentang app ini? Anda berpeluang mendapatkan segala info, berita, video highlights terkini tentang perlawanan-perlawanan UCL, dan yang paling menarik, anda akan mendapat notifications apabila gol telah dijaringkan secara langsung, walaupun semasa anda sedang bermain game di PS4!
Jom layan trailer UCL companion app ini:

Download the ultimate #UCL companion on PS4. Watch highlights, get instant goal alerts and much more: https://t.co/Gx5kFmJcCp pic.twitter.com/NNIdonU0wb
— UEFA Champions League (@ChampionsLeague) September 26, 2016
Kami telah membuat semakan, companion app ini hanya terdapat di akaun PlayStation Europe (R2), dan masih belum disediakan di akaun PlayStation Asia (R3). Kami akan melaporkan sekiranya ia telah dimuat naik ke akaun PlayStation Asia (R3).


Netflix Dilaporkan Lantik Bekas Eksekutif EA, Bersedia Tawarkan Game Dalam Langganan Tanpa Caj Tambahan

Langkah Netflix untuk memasuki arena gaming sudah sekian lama kita dengar. Kini, muncul lagi laporan baharu yang boleh dikatakan lebih kukuh.
Menurut Bloomberg, Netflix telah melantik bekas eksekutif Electronic Arts dan Zynga, Mike Verdu sebagai Naib Presiden Pembangunan Game. Laporan ini tentunya selari dengan khabar angin kira-kira dua bulan lalu yang mengatakan syarikat gergasi penstriman itu sedang menghubungi beberapa individu penting industri gaming untuk membantu membangunkan game.
Netflix dikatakan akan menawarkan game ke dalam platform itu sekitar tahun hadapan, dipetik dari satu sumber yang tidak boleh didedahkan oleh Bloomberg. Lebih menarik, buat masa ini, penawaran game-game itu tidak akan mengenakan sebarang caj tambahan kepada harga langganan sedia ada.
Penglibatan Netflix dalam industri gaming mungkin tidaklah sesuatu yang baharu, namun sebelum ini ia hanya lebih kepada perkara yang berkaitan pemberian lesen kepada syarikat game lain, seperti yang selalu kita nampak dalam Stranger Things dan Money Heist. Tapi menurut Bloomberg, perancangan Netflix kini adalah dalam skop yang jauh lebih besar.
Mungkin juga kerjasama bersama CD Projekt Red untuk mengadakan WitcherCon buat julung kalinya sebenarnya memberi petanda awal bahawa mereka akan menerjah ke dalam industri ini dengan lebih garang.
Laporan ini turut menyatakan Netflix masih lagi mencari-cari strategi terbaik untuk pembangunan game mereka. Kemungkinan besar mereka hanya akan memulakan dengan sebilangan kecil game terlebih dulu dan kembangkannya dari situ.
Walau bagaimanapun, sama seperti kita, Bloomberg juga tidak pasti apakah sebenarnya perancangan Netflix dalam bidang game ini. Adakah mereka akan membangunkan game mereka sendiri dari kosong atau membawakan game-game dari syarikat lain untuk dimainkan secara streaming di platform itu? Masih menjadi tanda tanya.


Jalan Cerita Ace Combat 7 Berlaku 10 Tahun Selepas Ace Combat 5

Isu terkini dari majalah Weekly Famitsu telah melakukan temu ramah bersama dengan penerbit Ace Combat 7 iaitu Kazutoki Kono dan penerbit pembangunan Masashi Koyanagi. Mereka berkongsi info terbaru tentang game aksi penerbangan itu.

Berikut adalah maklumat yang dikongsi oleh mereka:

Pada mulanya, mereka mahu memuatkan sebuah mod ringan PlayStation VR ke dalam jalan cerita utama, tapi mereka tersalah pengiraan kerana kandungan jalan cerita dan PlayStation VR adalah dua perkara yang berbeza.
Aya Tamaki (Pengarah dan produser Summer Lesson) bertindak sebagai pembantu produser. Setahun sudah berlalu dalam melepasi pelbagai percubaan dan kesilapan yang telah dilakukan.
Game ini digambarkan mempunyai visual seakan Ace Combat 5, tapi pengalamannya terasa lebih dekat ke arah Ace Combat 4.

Ace Combat 4 diceritakan dari perspektif seorang pemuda. Manakala dalam Ace Combat 5, pemain sendiri menjadi sebahagian dalam jalan cerita itu. Ace Combat 7, jalan ceritanya digabungkan dari perspektif beberapa karakter.
Beberapa “perbandingan” dilakukan dalam membentuk tema yang sesuai untuk kali ini. Pesawat udara tanpa pemandu dan yang mempunyai pemandu, juruterbang tua dan pemain. Kemunculan pesawat F-104 akan menjadi signifikan yang besar kepada jalan cerita.
Dunia Ace Combat 7 berada dalam Ace Combat 4 dan Ace Combat 5. Berlaku 10 tahun selepas Ace Combat 5. Akan ada beberapa perkara menarik untuk pemain yang sudah bermain Ace Combat 5. Semestinya, jika ini adalah game pertama anda, anda masih boleh bermain seperti biasa.
Nama-nama tempat dan sebagainya akan muncul dalam siri setakat ini akan dijelaskan melalui jalan cerita. Mereka juga mahukan pengguna yang tidak tahu banyak mengenai pesawat pejuang juga boleh bermain game ini.

Setelah ditunda baru-baru ini, Ace Combat 7 akan dilancarkan pada tahun 2018 di PC, PS4 dan Xbox One.
Sumber: Gematsu


Acer Nitro 5 Kini Boleh Didapati Dengan Variasi AMD!

Dengan CPU dan GPU daripada AMD.

Acer Nitro 5 direka dengan kerangka berwarna hitam matte yang menyerlahkan reka bentuk yang canggih lagi bergaya dengan gaya gaming yang lebih kasual.
Laptop ini dikuasakan oleh pemproses AMD FX 9830P bersama-sama kad grafik dari AMD iaitu Radeon RX550 yang mempunyai memori 4GB DDR4 dengan pelantar Windows 10. Ia juga dilengkapi dengan paparan IPS FHD bersaiz 16.6 inci serta sistem audio Dolby Audio Premium dan Acer TrueHarmony bagi pengalaman multimedia yang mengasyikkan.
Berikut adalah spesifikasi penuh bagi Acer Nitro 5 bagi variasi AMD.

Operating system
Windows 10 64-bit

Screen
15.6″ IPS FHD

CPU
AMD FX 9830P

GPU
Radeon RX550 4GB GDDR5 VRAM

Memory
4GB DDR4

Webcam
Berkebolehan untuk merakam dalam HD

Networking
Gigabit Ethernet LAN

Killer Wireless-AC 802.11a/b/g/n/ac

Input & Output
SD card reader

USB Type C

USB 3.0

HDMI port

Power & Battery
AC adapter 135W /180W

Battery yang mampu bertahan selama 9 jam

Size & Weight
390 (W) x 266 (D) x 26.75 (H) mm

2.7 kg

Acer Nitro 5 ini boleh mula didapati mulai akhir September nanti melalui pengedar-pengedar rasmi Acer seluruh negara pada harga RM2,999.
Bagi 200 pembeli terawal bagi Acer Nitro 5, mereka akan dibekalkan bersama-sama gaming mouse Predator dan beg galas daripada Acer secara percuma!


Penyerang Liverpool, Diogo Jota Kini Pemain Nombor Satu FIFA 21 Di Dunia Untuk PlayStation

Penyerang baharu Liverpool, Diogo Jota bukan sahaja telah memberikan impak yang cukup besar kepada pasukan The Reds walaupun setakat ini hanya bermain beberapa perlawanan, tetapi beliau mempunyai satu lagi bakat yang cukup mengagumkan.

Diogo Jota is number one in the world (again) on FIFA. pic.twitter.com/6GHPmEC6YJ— The Anfield Talk (@TheAnfieldTalk) February 6, 2021

Kecederaan yang dialaminya kini nampaknya beliau gunakan dengan sebaik mungkin. Pemain asal Portugal itu kini berada di kedudukan nombor satu dunia dalam ranking FIFA 21 Ultimate Team Champions untuk platform PlayStation selepas berjaya mencapai 30-0 sekali lagi ketika Weekend League.
Lebih menakjubkan apabila Jota mencapainya hanya pada ketika tengah hari Sabtu (waktu tempatan), yang mana tempoh Weekend League itu masih lagi panjang.

𝟏𝐬𝐭 𝐢𝐧 𝐭𝐡𝐞 𝐖 𝐎 𝐑 𝐋 𝐃 🌍@DiogoJota18 pic.twitter.com/9EZaBsk3eq— DiogoJota Esports (@diogojotaegames) February 6, 2021

Daripada tweet DiogoJota Esports, akaun Twitter yang memfokuskan kepada aktiviti FIFA Jota, dapat kita saksikan kesebelasan utama yang digunakan oleh beliau. Tentunya, pemain dengan rating tertinggi adalah karakter beliau sendiri iaitu setinggi 99, yang mana EA akan memberikan kad pemain diri sendiri kepada para pemain bola sepak terkemuka yang aktif bermain FUT.
Selain itu, pasukannya turut mempunyai kad ikon seperti Ronaldo de Lima, Eusebio, Ruud Gullit dan Patrick Viera.
Jota sememangnya seorang pemain FIFA yang handal. Kalau korang masih ingat, pada April 2020, Jota yang ketika itu masih lagi pemain Wolves, telah menumpaskan Trent Alexander-Arnold dalam perlawanan final FIFA 20 ePremier League Invitational.

Sebagai peminat tegar Liverpool, penulis berharap Jota dapat pulih dari kecederaan secepat mungkin, seterusnya menterjemahkan bakat game FIFA beliau ke atas padang pula.


7 Game Social Chat Masakini Yang Sama Dengan Dunia Game OASIS Dalam Filem Ready Player One!

Siapa dah tengok filem Ready Player One? Dah baca reviu dari penulis?

JomBaca: Ready Player One – Ajak Keluarga Dan Kenalan ‘Bukan Gamer’ Intai Kehidupan Gamer Di Masa Hadapan!
Teringin berada di dalam dunia virtual dan berkenalan dengan orang? Atau nak menjana side-income dengan menjadi content creator untuk game dan menjadi ikon di dalam dunia game tersebut? Jom kita tengok game apa yang hot sekarang.
Jeng jeng jenggggg– apa ni??? Baca sampai habis dahulu!
 Social chat ibarat bermain Sims dan messenger bersama. Zaman sekarang terdapat pelbagai interaksi virtual sperti bermain game di dalam game — di dalam game tersebut. (Gameception???). Berjumpa dengan orang serata dunia di dalam dunia virtual dan membina rumah lalu melakar identiti dan personaliti sendiri.
1. Avakin Life

Platform: Android dan iOS
Sejak: 2013
VR: Tidak Ada
Penjanaan duit poket: Tiada
Bayangkan dunia virtual di mana korang boleh access dari mana-mana dan pada bila-bila waktu serta muat di dalam poket korang. Lagi banyak hartanah dan rumah korang ada, lagi cepat korang naik level dan mempunyai lebih kelebihan di dalam hidup Avakin.
Custom kan rupa anda dan bertemu orang lain di parti muzik! Ha, siapa paling stylo dan berkarisma? Game ini sesuai untuk dimainkan oleh semua umur dan generasi. Selamat dari unsur ganas atau lucah dan keseronokan di dalam game ini amat lah addictive. Jangan sampai terlupa real life pulak!
2. GTA V Online

Platform: PC, PS4, XB1
Sejak: 2017
VR: Tidak (Masih boleh dengan 3rd party app)
Penjanaan duit poket: Rendah (penjualan mod)
Ha, GTAV? Betul, selamat datang ke Los Santos! Di mana semua impian anda boleh tercapai di dalam dunia Action MMORPG ini. Macam mana je almost sama macam OASIS?
Di dalam game ni korang boleh membeli rumah, kenderaan, mod kereta dan pakai baju design sendiri (untuk mereka di PC dan modders), mempunyai ‘clan’ (crew) tersendiri.
Nak dapatkan semua ni kene la ada duit kan? Nak buat duit kene la gi merompak bank, bukak bisnes “herba dan tepung” hidu bersama kawan kawan. Pelbagai aktiviti menarik boleh buat bersama termasuklah mereka permainan custom in-game sendiri seperti racing kereta di atas langit, lawan motor tron, main golf dan macam macam. Pastikan korang berumur 15 ke atas sebelum masuk di dalam dunia ini!
3. VR Chat

Platform: PC
Sejak: 2017
VR: Ada
Penjanaan duit poket: Biasa (penjualan mod)
Do you know da wae? Meme sensasi Ugandan Knuckles bermula di dalam sebuah social chat bernama VR Chat di mana korang boleh melepak di dalam dunia VR yang boleh direka dengan Unity SDK. Segala body tracking dan surround sound 3D memang membuat rasa seperti berada di dalam dunia tersebut. Motif game ni lebih kepada melepak dan berkenalan dengan orang di dalam alam VR.

4. IMVU

Platform: PC, Mobile (Android, iOs)
Sejak: 2004
VR: Ada (3rd party)
Penjanaan duit poket: Tinggi
IMVU dibina oleh Menlo Ventures, Allegis Capital, Bridgescale Partners dan Best Buy Capital merupakan social chat yang paling user friendly pada zaman kegemilangan (2005 – 2010) Social Chat disamping ‘Second Life’. Bermula dari 2004, IMVU telah mengharungi pelbagai pertukaran termasuklah dengan pengunaan VR. Jumlah barangan katalog IMVU telah mencecah 30 juta item unik dan mempunyai 4 juta pemain aktif pada tahun 2014.
Penulis juga merupakan salah satu developer newbie di dalam game tersebut untuk membuat sedikit duit poket dengan membuat item untuk avatar. Lama kelamaan IMVU telah melancarkan aplikasi companion di smart phone supaya korang boleh bermain di mana mana. Sejak aplikasi tersebut telah di lancarkan, IMVU bertukar arah angin lebih kepada konsep ala ala “Instagram” di mana app IMVU tersebut adalah bagaikan Insta #OOTD untuk avatar korang. Still, app tersebut boleh buat kebanyakan benda yang berada di dalam versi PC seperti mini-game, chatrooms, wardrobe dan marketplace. Cuma developer function tidak berada di dalam mobile app IMVU.
Premium pass IMVU untuk pengunaan social yang lebih interaktif seperti ‘Whsper’ (direct message) dan VIP only content. VIP Pass beza dari AP (Adult Pass) yang lebih ke arah ’18+’ di mana tiada sebarang censor atau nudity guideline termasuklah untuk voice dan pose. Bagi mereka yang tiada AP dan melihat avatar yang mempunyai AP ‘bogel’ tetap tidak dapat melihat segala ‘keindahan’ dan diganti dengan view non-explicit version. Manakala pose dan voice yang ‘dewasa’ di mute kan bagi mereka yang tiada VIP Pass.
5. Second Life

Platform: PC
Sejak: 2003
VR: Tidak ada
Penjanaan duit poket: Tinggi
Second Life merupakan musuh ketat bagi IMVU dari sejak azali. Cuma slack Second Life tidak mempunyai VR dan companion app di telefon pintar. Second Life mendapat 1,000,000 pemain aktif pada 2013 dan kini telah jatuh ke 800,000. Second Life adalah sedikit kompleks dan lebih serious berbanding IMVU dan Pereka Second Life, Linden Lab membawa game social chat ini lebih ke arah perniagaan untuk developer.
Korang boleh merekacipta dan menjual virtual item di global marketplace seperti IMVU. Ramai yang menggunakan 3rd party organizer untuk menjual credit mereka ke orang ramai dengan harga rendah tetapi kini Linden Lab telah mengambil langkah untuk membuat developing lebih senang diuruskan. Terdapat pelbagai peluang untuk 3d designer, scripting secara amatur atau professional untuk menjana duit poket. Jual semua benda dari bentuk rupa, baju, lot tanah in-game, perabot ataupun perumahan. Jangan terkejut kalau ada orang ‘berkerja’ di dalam dunia social ini. Macedonia, Philipinnes juga telah membuka embassy virtual mereka di dalam Second Life. Terdapat juga kelas virtual mengajarkan urusan Haji untuk orang muslim dan non-muslim untuk belajar tentang agama Islam!

Membeli akaun premium memberi lebih kepada barangan in-game, tanah untuk pembinaan/jual, barangan eksklusif untuk premium members, special customer service dan banyak lagi.
6. Project Sansar

Platform: PC
Sejak: 2017 – Masih di dalam Beta
VR: Ya
Penjanaan duit poket: Belum diketahui
Bayang kan kehidupan dari Second Life dibawa ke dunia VR. Dari segala pekerjaan, perumahan, servis kini akan datang kepada korang di dalam dunia virtual. Linden Labs mengatakan Sansar bukanlah untuk menggantikan Second Life. Sansar hanyalah sekadar untuk membawa korang ke dunia virtual yang lebih dalam, detailed dan immersive.
Pada hujung tahun 2017, Sansar telah membuka developer program kepada orang awam untuk bermula menghasilkan barangan virtual untuk Sansar. Ramai developer dari Second Life berasa berat hati dan pening setelah lebih 10 tahun menghasilkan barangan, kini Sansar akan menyebabkan kebanyakan pemain Second Life ke Sansar sehingga kekurang pembelian di Second Life. Ada juga developer Second Life terus melompat kapal ke Sansar untuk membina hidup ‘baru’ di dalam Sansar pula.
BONUS – Ready Player One: OASIS VR
Image credit: Morph3d.com
Yeaps, betul. Korang bakal menikmati dunia OASIS di dalam VR yang benar. HTC Vive telah melancarkan dunia OASIS yang masih di dalam fasa beta. Dalam dunia ini korang boleh memasuki ‘Planet Doom’ dan ‘Gauntlet’.
Terdapat 3 mode FPS di dalam dunia ini dimana korang boleh bermain bersama kawan kawan menciptakan rekod dunia dan berdiri di “World Ranking”.

Planet Gauntlet:  Menerokai dungeon sambil melawan ‘undead’ yang akan membunuh korang. Kutip ‘Gold’ untuk menaikkan markah dan makan untuk mengembalikan HP. Hanya skill memanah korang akan memastikan kalau korang boleh keluar dengan selamat.
Planet Doom – Battle For the Oasis: Selamatkan OASIS dengan mengalahkan ombak askar IOI. Meneruskan perjuangan anda di dunia Doom dari ribut salji mengelilingi istana Anorak dan menghentikan niat IOI untuk control dunia OASIS.
Planet Doom – Rise of the Gunters: Berlawan dengan askar askar IOI yang OP seorang atau bersama seorang lagi teman berduo! Kalahkan IOI, kutip coin mereka, upgrade senjata korang dan survive selama yang mungkin.

Pada hari ini juga diumumkan Morph3d menjadi perekaan avatar untuk game VR/AR ini. Kepada mereka yang mempunyai HTC Vive boleh la cuba Beta ini sekarang! Nantikan artikel lanjut tentang OASIS di masa akan datang nanti.

Amacam? Excited tak untuk game dunia VR? Kalau korang belum tengok filem Ready Player One boleh la korang baca artikel tentang filem itu di sini.
Itu sahaja list game Virtual Chat yang pernah penulis main dan alami. Bayangkan penulis masih lagi aktif di dalam komuniti IMVU sejak 2005, pelbagai perubahan telah berlaku untuk menyesuaikan diri dengan perkembangan teknologi dan kebudayaan hidup terkini.
Korang ada any weird atau kisah kelakar dalam dunia virtual? Cuba citer sikit kat kitorang!


Overcooked 2: DLC Terbaru Didedahkan, Mode Baru Beri Makanan Kepada Zombi

Dalam livestream Nintendo Treehouse di E3 2019, Ghost Town Games telah memperkenalkan DLC terbaru dalam Overcooked 2 — digelar ‘Night of the Hangry Horde’.

Night of the Hangry Horde akan membawakan tema seram. Mekanisme baru juga diumumkan, iaitu guillotine. Secara mudahnya, guillotine mempunyai fungsi yang sama seperti papan pemotong tapi ia melakukan kerjanya secara automatik, dan ia memerlukan koordinasi dan kelajuan.
Selain itu, mereka turut mengumumkan mode baru, iaitu horde mode. Mode ini mengembalikan anasir jahat Unbread dari story campaign, yang mana pemain bukan menyediakan makanan untuk para pelanggan tetapi perlu memberikan makanan kepada zombi agar mereka tidak masuk ke dalam dapur korang.
Kemudian, mereka juga menambah empat chef (karakter) baru iaitu Vampire, Ghost, Werewolf, dan Boxhead (karakter dari game pertama).

New kitchens, new recipes, new mechanics, new chefs and a fiendish new horde mode await!!
Night of the Hangry Horde is out now on #NintendoSwitch.
IF YOU DARE 🧛♂👻🐶📦 pic.twitter.com/pVJIfijF0p
— Overcooked 🍽 (@Overcookedgame) June 13, 2019
DLC ini adalah berbayar, dan ia juga merupakan DLC kedua yang disertakan dalam Season Pass. Kini tinggal satu sahaja lagi DLC yang akan dibawakan ke dalam Season Pass, selepas DLC pertama dalamnya ialah Campfire Cook Off.
Kandungan baru ini sudahpun boleh dimainkan di Nintendo Switch sekarang dan ia akan dilancarkan di platform lain – PC, PS4 dan Xbox One – dalam masa 24 jam.


PES 2015 Akan Ditamatkan Sokongan Online Pada Ogos

PES 2015 akan ditamatkan sokongan online-nya, seperti yang telah dilaporkan oleh Konami.

Dalam kenyataan tersebut, Konami mengatakan penamatan sokongan ini akan dilakukan pada 25 Ogos 2016, 12 pm (waktu Malaysia). Dalam erti kata lain, semua fungsi online yang terdapat dalam PES 2015 seperti Online Division, Friendly Lobby, myClub dan lain-lain bakal tidak dapat digunakan lagi bermula dari waktu tersebut.
Konami juga mengatakan bahawa kesemua myClub coins atau GP yang terdapat dalam game akan tidak sah serentak dengan penamatan sokongan online tersebut. Mereka berpesan, jika ingin membelanjakan myClub coins atau GP, sewajarnya dihabiskan sebelum tarikh dan masa tersebut.
Server untuk PES 2015 ini akan ditamatkan selepas ia telah berjalan selama 21 bulan setelah ia dilancarkan pada November 2014.
Sebagai makluman, penamatan ini hanya berlaku untuk PES 2015. Server untuk PES 2016 masih lagi berjalan seperti biasa.

Edisi paling baru, PES 2017 telahpun diumumkan dan ia akan dilancarkan untuk PS3, PS4, Xbox 360, Xbox One dan PC pada suatu tarikh yang masih belum diumumkan.
JomBaca: PES 2017: Perpindahan Pemain Pada Hari Pelancaran & Kemaskini Setiap Minggu


EA Batalkan Pembangunan Apex Legends Mobile, Battlefield Mobile

EA secara mengejutnya telah mengumumkan pembatalan pembangunan untuk dua game mobile dari dua francais yang besar.
Dalam satu pengumuman, EA telah mengumumkan pembatalan pembangunan Apex Legends Mobile dan Battlefield Mobile.
“Walaupun Apex Mobile memiliki pembukaan yang kukuh, pengalaman yang sedang berjalan nampaknya tidak berjaya mencapai kehendak para pemain kami,” kata EA.
Bermula serta-merta, EA telah memadamkan sebarang pembelian dalam Apex Legends Mobile menggunakan wang sebenar, dan game itu telah dibuang dari webstore — bermakna kalau ada yang baru nak download, tidak akan jumpa di store.
Walau bagaimanapun, server dan game itu masih boleh dimainkan sehingga 1 Mei 2023. Para pemain yang sudah membeli Syndicate Gold (matawang dalam game) sebelum ini juga dibenarkan untuk membelanjakannya sehingga tarikh tersebut.
Namun, harus diingat, pembelian yang dilakukan sebelum ini tidak boleh dikembalikan wangnya, atau tidak boleh refund.
Selain Apex Legends Mobile, EA turut menghentikan pembangunan Battlefield Mobile.
“Dengan industri sudah berevolusi dan strategi kami untuk membina ekosistem Battlefield yang berhubung dengan mendalam telah berubah, kami memutuskan untuk berpaling semula daripada arah sedia ada bagi menyampaikan visi terbaik kami untuk francais ini dan memenuhi kehendak para pemain kami,” kata EA.
Lebih menarik, selain menegaskan tentang sokongan mereka terhadap Battlefield 2042, mereka turut menyebutkan bahawa mereka “sedang dalam pra-produksi untuk pengalaman-pengalaman Battlefield akan datang di studio-studio kami di seluruh dunia”.


Rainbow Six Siege: Bonus Season Pass Diaktifkan Untuk Semua Pemain Buat Sementara

Pihak Ubisoft telah mengakui bahawa selepas maintenance yang terbaru, semua pemain di semua platform akan mendapat bonus Season Pass buat sementara waktu.

Mereka telah mengatakan bahawa pengaktifan ini adalah disengajakan bagi menyiasat beberapa isu lain yang sedang berlaku pada musim cuti ini.
Memetik kata-kata mereka:
Temporary – Season Pass Bonus Activated with Recent Maintenance
Hello everyone,
With the recent maintenance we have temporarily activated the season pass renown and daily challenge bonuses for all players on all platforms.
This temporary activation is part of our investigation of the issues some of you have encountered over the holidays.
We will update this thread before taking the season pass bonuses offline again.
We appreciate your support and patience in the matter. We can assure you that fixing those issues remains our top priority.
Thank you very much, The Rainbow Six Siege Team

JomBaca: Rainbow Six: Siege Adalah Game Yang Lebih Baik, Tapi Mengapa Ia Tidak Sepopular Star Wars Battlefront?